text:
«ζήτηση» στην αγορά. Την περασμένη εβδομάδα, το διοικητικό συμβούλιο του ΟΑΕΔ ενέκρινε άλλα δύο προγράμματα που παρουσιάζει σήμερα το Capital.gr και αφορούν σε περίπου 10.000 ανέργους. Το πρώτο, στην ουσία είναι επέκταση του προγράμματος επιχορήγησης επιχειρήσεων για την πρόσληψη ανέργων πτυχιούχων ανωτάτων εκπαιδευτικών ιδρυμάτων πανεπιστημιακού και τεχνολογικού τομέα, έως 35 ετών. Σύμφωνα με τη διοίκηση του Οργανισμού, το αρχικό πρόγραμμα προέβλεπε την επιδότηση 5.000 θέσεων εργασίας. Όμως οι αιτήσεις ξεπέρασαν τις 8.000, εκ των οποίων 6.500 εγκρίθηκαν, καθώς οι άνεργοι που δήλωσαν συμμετοχή πληρούσαν τις προϋποθέσεις. Καθώς το πρόγραμμα έχει υπερκαληφθεί, ο ΟΑΕΔ
 αποφάσισε την επέκτασή του για επιπλέον 2.200 θέσεις. Έτσι, σκοπός του προγράμματος είναι πλέον, η δημιουργία 7.200 νέων θέσεων εξαρτημένης εργασίας πλήρους απασχόλησης, με την πρόσληψη άνεργων
 πτυχιούχων έως 35 ετών, ελληνικών ανώτατων εκπαιδευτικών ιδρυμάτων που είναι κάτοχοι πρώτου πτυχίου ή μεταπτυχιακού ή διδακτορικού ή ισότιμου τίτλου σχολών της αλλοδαπής, σε ιδιωτικές επιχειρήσεις και γενικά εργοδότες του ιδιωτικού τομέα που ασκούν οικονομική δραστηριότητα. Δικαιούχοι, ωφελούμενοι και προϋποθέσεις συμμετοχής Δεν είναι δυνατή η υπαγωγή: -Για τα άτομα που κατά το τελευταίο 12μηνο, πριν από την ημερομηνία υποβολής της αίτησης για υπαγωγή στο πρόγραμμα από την επιχείρηση, είχαν
 απασχοληθεί καθ’ οιονδήποτε τρόπο στην ίδια επιχείρηση ή σε συνδεδεμένες επιχειρήσεις ή σε επιχειρήσεις που μεταβιβάστηκαν ή αλλάζουν νομική μορφή ή διαλύονται και επαναλειτουργούν στον ίδιο ή σε άλλο χώρο με το αυτό αντικείμενο δραστηριότητας. -Για τα άτομα που απασχολούνταν στον ίδιο χώρο σε άλλο εργοδότη με όμοια δραστηριότητα. Οι επιχειρήσεις αυτές μπορούν να επιχορηγηθούν μόνο για όσο επιπλέον προσωπικό προσλάβουν πέραν αυτού που κατά μέσο όρο απασχολήθηκε στην προηγούμενη επιχείρηση κατά το τελευταίο 12μηνο που προηγείται της ημερομηνίας υποβολής της αίτησης. Στροφή στην επιχειρηματικότητα Το δεύτερο νέο πρόγραμμα που ενέκρινε ο ΟΑΕΔ και αναμένεται το επόμενο διάστημα να τρέξει, αφορά στην ενίσχυση επιχειρηματικών πρωτοβουλιών 7.000 ανέργων νέων ηλικίας έως 35 ετών. Το πρόγραμμα «Επιχειρηματικότητα
 νέων με έμφαση στην καινοτομία» αφορά στην επιδότηση 7.000 νέων έως 35 ετών. Προτεραιότητα θα δοθεί στους άνεργους νέους που θα αναπτύξουν δραστηριότητα, η οποία απαιτεί την ενεργή απασχόληση και παρουσία τους, σε κλάδους και τομείς της οικονομίας που ενσωματώνουν την καινοτομία. Καινοτομία ορίζεται ως «η εφαρμοσμένη χρήση της γνώσης με σκοπό την παραγωγή ή και παροχή νέων ή βελτιωμένων προϊόντων, διαδικασιών ή/και υπηρεσιών που βρίσκουν άμεσης παραγωγικής, χρηστικής ή/και εμπορικής εφαρμογής». Εναλλακτικά μπορεί να ορισθεί ότι η καινοτομία συνίσταται στην παραγωγή,
 την αφομοίωση και την εκμετάλλευση των νέων επιτευγμάτων ή ιδεών στον οικονομικό και κοινωνικό τομέα. Ενδεικτικά αναφέρονται οι τεχνολογίες εξοικονόμησης ενέργειας, συστήματα ολικής διαχείρισης απορριμμάτων ή αποβλήτων, ανακύκλωση, προϊόντα φιλικά προς το περιβάλλον, ενσωμάτωση «πράσινων» τεχνολογιών στην παραγωγή/ παροχή υπηρεσιών, τεχνολογίες μείωσης της κατανάλωσης ενέργειας, προϊόντα βιοτεχνολογίας, προϊόντα για
 την προστασία του περιβάλλοντος, εισαγωγή μεθόδων που στηρίζονται σε ψηφιακές τεχνολογίες για την ανάπτυξη της παραγωγής, ανάπτυξη εφαρμογών λογισμικού για καινοτόμες εφαρμογές, ανάπτυξη και παροχή υπηρεσιών εξομοίωσης και μοντελοποίησης, εξ’ αποστάσεως συντήρηση λογισμικού και παροχή συμβουλών, εφαρμογές τηλεματικής και ψηφιακών συστημάτων μετάδοσης, κλπ. Το πρόγραμμα είναι συγχρηματοδοτούμενο, από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους. Οι ενισχύσεις που θα δοθούν στους νέους


text:
επιχειρηματίες, θα χορηγηθούν βάσει του Κανονισμού της Επιτροπής για τις ενισχύσεις ήσσονος σημασίας (de minimis). Βάσει της υπουργικής απόφασης που αναμένεται να υπογραφεί, οι ενδιαφερόμενοι θα πρέπει: 1. Να έχουν την ιδιότητα του ανέργου (διαθέτοντας δελτίο ανεργίας σε ισχύ πριν την ημερομηνία έναρξης της δραστηριότητάς τους) και να έχουν ωφεληθεί από τη διαδικασία της εξατομικευμένης παρέμβασης. 2. Να έχουν ελληνική υπηκοότητα ή υπηκοότητα άλλου Κράτους – Μέλους της Ε.Ε. ή να είναι ομογενείς που έχουν δικαίωμα διαμονής και απασχόλησης στη χώρα μας. 3. Να διαθέτουν αριθμό φορολογικού μητρώου (ΑΦΜ) και (οι άντρες υποψήφιοι) να έχουν εκπληρώσει ή νόμιμα απαλλαγεί από τις στρατιωτικές τους υποχρεώσεις. 4. Να είναι ηλικίας 18 έως 35 ετών κατά την ημερομηνία υποβολής της αίτησης υπαγωγής στο πρόγραμμα. 5. Η έναρξη δραστηριότητας στη ΔΟΥ θα πρέπει να έχει πραγματοποιηθεί από
 την ημερομηνία δημοσίευσης του προγράμματος στην Εφημερίδα της Κυβέρνησης και μετά. 6. Δύναται να υπαχθούν στο πρόγραμμα ατομικές επιχειρήσεις καθώς επίσης και μέλος (με την προϋπόθεση ότι μετέχει με ποσοστό τουλάχιστον 51% στο εταιρικό κεφάλαιο): - Ομόρρυθμης Εταιρίας (Ο.Ε.) - Ετερόρρυθμης Εταιρίας (Ε.Ε.), μόνο για το ομόρρυθμο μέλος της - Εταιρίας Περιορισμένης Ευθύνης (Ε.Π.Ε.) και - Ιδιωτικής Κεφαλαιουχικής Εταιρίας (Ι.Κ.Ε.) Διάρκεια και ποσό επιχορήγησης Η διάρκεια της επιχορήγησης ορίζεται σε 12 μήνες. Το ποσό της επιχορήγησης για κάθε νέο ελεύθερο επαγγελματία που υπάγεται στο πρόγραμμα καθορίζεται στα 10.000 ευρώ. Η πρώτη δόση, ύψους 4.000 ευρώ καταβάλλεται μετά την έκδοση της απόφασης
 υπαγωγής και τα υπόλοιπα 6.000 ευρώ σε δύο ισόποσες δόσεις των 3.000 ευρώ η κάθε μία, καταβαλλόμενη στο τέλος κάθε εξαμήνου από την υπαγωγή και αφού θα έχει πραγματοποιηθεί τουλάχιστον ένας επιτόπιος έλεγχος κατά
 το ενδιάμεσο χρονικό διάστημα, όπου και διαπιστώνεται η κανονική λειτουργία της επιχείρησης. Και επιταγή εισόδου Την επόμενη εβδομάδα, στις 15 Απριλίου ξεκινά η υποβολή αιτήσεων για τη συμμετοχή στο πρόγραμμα κατάρτισης 35.000 νέων ανέργων. Η διαδικασία θα λήξει στις 22 Μαΐου. Πρόκειται για την πρώτη φάση του προγράμματος «Επιταγή Εισόδου στην Αγορά Εργασίας για Άνεργους Νέους». Το πρόγραμμα διακρίνεται σε τρεις φάσεις, κατά τις οποίες οι ωφελούμενοι: α) θα παρακολουθήσουν 80 ώρες κατάρτισης, β) θα τοποθετηθούν για πρακτική άσκηση διάρκειας πέντε μηνών (500 ώρες) σε ιδιωτικές επιχειρήσεις με παράλληλη παροχή υπηρεσιών συμβουλευτικής και υποστήριξης και γ) με το πέρας της πρακτικής άσκησης θα μπορούν να προσληφθούν σε επιδο¬τούμενες θέσεις εργασίας, με πλήρη μισθό και ασφάλιση, τουλάχιστον
 για ένα έτος. Δικαίωμα συμμετοχής στο πρόγραμμα θα έχουν νέοι 18 έως 29 ετών. Σύμφωνα με τον υπουργό Γιάννη Βρούτση, το αμέσως επόμενο διάστημα θα υπάρξει πρόσκληση συμμετοχής στο πρόγραμμα «Επιταγή εισόδου στην αγορά εργασίας στον κλάδο του τουρισμού» για 10.000 θέσεις για νέους.
 Επιχορήγηση 7.000 ανέργων - νέων επιχειρηματιών
 Την ενίσχυση -με 10.000 ευρώ κατ' άτομο-
 επιχειρηματικών πρωτοβουλιών που θα αναλάβουν 7.000 άνεργοι νέοι ηλικίας έως 35 ετών προωθεί ο ΟΑΕΔ μέσω νέου προγράμματος. Το πρόγραμμα προϋπολογισμού 70 εκατ. ευρώ που εισηγήθηκε ο διοικητής του Οργανισμού Ηλ. Κικίλιας στο Δ.Σ., εστάλη στο υπουργείο Εργασίας.
 Ως τομείς επιχειρηματικής δραστηριότητας προτείνονται οι τεχνολογίες εξοικονόμησης ενέργειας, συστήματα ολικής διαχείρισης απορριμμάτων ή αποβλήτων, ανακύκλωση, προϊόντα φιλικά προς το περιβάλλον,

type: other


text:
ενσωμάτωση «πράσινων» τεχνολογιών στην παραγωγή - παροχή υπηρεσιών, τεχνολογίες μείωσης της κατανάλωσης ενέργειας, προϊόντα βιοτεχνολογίας, προϊόντα για
 την προστασία του περιβάλλοντος, εισαγωγή μεθόδων που στηρίζονται σε ψηφιακές τεχνολογίες για την ανάπτυξη της παραγωγής, ανάπτυξη εφαρμογών λογισμικού για καινοτόμες εφαρμογές, ανάπτυξη και παροχή υπηρεσιών εξομοίωσης και μοντελοποίησης, εξ αποστάσεως συντήρηση λογισμικού και παροχή συμβουλών, εφαρμογές τηλεματικής, κ.λπ. Οι άνεργοι θα πρέπει να έχουν σε ισχύ δελτίο ανεργίας και να κάνουν έναρξη δραστηριότητας στη ΔΟΥ.
 η προκήρυξη από τον ΟΑΕΔ νέου Προγράμματος με τίτλο "Επιχειρηματικότητα
 στην ύπαιθρο", ύψους €12,78 εκατ. από το ΕΣΠΑ 2007-2013. Το νέο πρόγραμμα με τίτλο "Επιχειρηματικότητα στην ύπαιθρο", θα ενισχύσει 3.000
 άνεργους νέους ηλικίας έως 35 ετών, οι οποίοι θα ιδρύσουν την δική τους
 αγροτική μονάδα. Σκοπός Στόχοι του προγράμματος "Επιχειρηματικότητα στην ύπαιθρο" αποτελούν: · 1Η προώθηση ανέργων νέων ηλικίας έως 35 ετών στην απασχόληση, μέσω της
 βελτίωσης των δεξιοτήτων τους στον αγροτοδιατροφικό τομέα. · 2Η παροχή συμβουλευτικής υποστήριξης για ανάληψη επιχειρηματικής δραστηριότητας στον πρωτογενή τομέα. Κατηγορίες ενισχύσεων Το νέο πρόγραμμα "Επιχειρηματικότητα στην ύπαιθρο" αφορά σε όλες τις περιφέρειες της χώρας. Οι παρεχόμενες ενισχύσεις αφορούν στις ακόλουθες θεματικές ενότητες: Συνεχιζόμενη επαγγελματική κατάρτιση, σε θέματα επιχειρηματικότητας, έναρξης και διαχείρισης αγροτικής μονάδας. Συμβουλευτική σχετικά με την προετοιμασία και ανάπτυξη επιχειρηματικών σχεδίων, την επιλογή του είδους της επιχειρηματικής δράσης και του τρόπου διαχείρισής της, καθώς και ενημέρωση για πρόσβαση σε πηγές χρηματοδότησης. Υποβοήθηση επενδυτικής δραστηριότητας, δηλαδή εξεύρεση κονδυλίων έναρξης και εντοπισμός ενδιαφερομένων επενδυτών. Ωφελούμενοι Ωφελούμενοι θα είναι άνεργοι νέοι ηλικίας έως 35 ετών. Φορέας του προγράμματος "Επιχειρηματικότητα στην ύπαιθρο" αναμένεται να είναι ο ΟΑΕΔ. Επιλέξιμες δαπάνες Οι επιλέξιμες δαπάνες του προγράμματος "Επιχειρηματικότητα στην ύπαιθρο" περιλαμβάνουν: 1Κατάρτιση με εκπαιδευτικό επίδομα 5€ ανά ώρα. 2Συμβουλευτική υποστήριξη (mentoring) των νέων επιχειρηματιών, η οποία ανέρχεται κατά μέγιστο σε 3.000€. Υποβολή αιτήσεων Το πρόγραμμα "Επιχειρηματικότητα στην ύπαιθρο" αναμένεται να προκηρυχθεί το Α Τρίμηνο του 2013.
 Πηγή: paseges.gr «Τρέχουν» επτά νέα προγράμματα για ανέργους Επτά νέα προγράμματα για 63.000 ανέργους πρόκειται να «τρέξουν» το πρώτο τρίμηνο του έτους.
 600 εκατ. ευρώ για την υλοποίηση επιδοτούμενων προγραμμάτων
 Το ποσό των 600 εκατομμυρίων ευρώ θα διατεθεί συνολικά για την υλοποίηση
 επιδοτούμενων προγραμμάτων απασχόλησης και κατάρτισης. Από τα χρήματα αυτά 390 εκατομμύρια πάνε σε δράσεις του υπουργείου Εργασίας, 130 εκατομμύρια σε προγράμματα του υπουργείου Παιδείας και 80 εκατομμύρια σε
 δράσεις του υπουργείου Ανάπτυξης. Στα 13 επιδοτούμενα προγράμματα, που υλοποιούνται ήδη, είναι μεταξύ άλλων:
 • Η επιχορήγηση επιχειρήσεων για την πρόσληψη 2.500 ανέργων πτυχιούχων. Προβλέπεται 27μηνη απασχόληση για νέους έως 35 ετών. Η ημερήσια επιχορήγηση είναι 25 ευρώ για άτομα άνω των 24 ετών και 20 ευρώ για τους
 ακόμα νεότερους.
 • Η δημιουργία εθνικού δικτύου άμεσης κοινωνικής παρέμβασης. Στόχος είναι η στήριξη ευπαθών ομάδων και αναμένεται να καλυφθούν 1.200 άτομα.
 Προτεραιότητα δίνεται μεταξύ άλλων σε νοικοκυριά χωρίς εργαζόμενα μέλη. Οι ωφελούμενοι είναι άνεργοι έως 30 ετών και άτομα που απειλούνται από τη φτώχεια.
 • Η υποστήριξη επιχειρήσεων για την απασχόληση προσωπικού υψηλής εξειδίκευσης. Ο προϋπολογισμός είναι 11 εκατομμύρια ευρώ και η διάρκεια της απασχόλησης κυμαίνεται από 18 έως 36 μήνες.
 • Η πρακτική άσκηση 30.500 φοιτητών ΑΕΙ και ΤΕΙ. Η


text:
αμοιβή είναι 340 ευρώ
 για κάθε μήνα εκπαιδευτικής πρακτικής άσκησης με ανώτατο όριο τα 1.200 ευρώ.
 • Η πρακτική άσκηση 9.200 αποφοίτων δημόσιων και ιδιωτικών ΙΕΚ. Η αμοιβή είναι μέχρι 800 ευρώ για εξαμηνιαία πρακτική άσκηση.
 ΟΑΕΔ: Επιδότηση 24.000 ευρώ για ελεύθερους επαγγελματίες
 24.000 ευρώ θα χορηγεί ο ΟΑΕΔ σε 2.200 άνεργους για να ανοίξουν την δική τους επιχείρηση. Το πρόγραμμα αναμένεται να ξεκινήσει τον Ιανουάριο
 του 2013. Οι ηλικίες που επιχορηγούνται είναι από 22 έως 64 ετών.Τα τυπικά και ουσιαστικά προσόντα για να ενταχθεί κάποιος στο πρόγραμμα είναι: * Να είναι άνεργος και να διαθέτει κάρτα ανεργίας * Να έχει παρακολουθήσει σεμινάρια επιχειρηματικότητας του ΟΑΕΔ * Να διαθέτει ΑΦΜ * Οι άνδρες να έχουν εκπληρώσει την στρατιωτική τους θητεία * Ηλικία 22 έως 64 ετών * Σε περίπτωση σύστασης ΟΕ ή ΕΕ να κατέχει το 51%. Το ποσό των 24.000 ευρώ δίνεται ως εξής: Με την υποαγωγή στο πρόγραμμα 6.000 ευρώ Το υπόλοιπο σε τρεις ετήσιες δόσεις των 6.000 ευρώ η κάθε μία. Για να ενταχθεί κάποιος στο πρόγραμμα υποβάλλει αίτηση ηλεκτρονικά στο oaed.gr
 Προθεσμία Η προθεσμία υποβολής και λήξης των αιτήσεων υπαγωγής στο πρόγραμμα θα ανακοινωθεί σύντομα από τον ΟΑΕΔ. Για περισσότερες πληροφορίες οι ενδιαφερόμενοι μπορούν να επικοινωνούν με την αρμόδια υπηρεσία στο τηλ. 210 9989000.
 Πρέπει επίσης να είναι εποχιακές, να διέκοψαν δηλαδή τις εργασίες τους κατά την προηγούμενη πενταετία (2007-2011),τουλάχιστον για δύο έτη, την περίοδο από 1η Νοέμβρη μέχρι 28η Φεβρουαρίου, εκτός αν μετείχαν σε ένα τουλάχιστον από τα προηγούμενα προγράμματα διατήρησης θέσεων εργασίας για τη χειμερινή περίοδο ή είναι νέες (άρχισαν δηλαδή να λειτουργούν από
 τη 1η Ιανουαρίου 2011 και μετά), οπότε θα πρέπει να διέκοψαν τη λειτουργία τους κατά το προηγούμενο έτος (2011) πριν από τη 10η Νοεμβρίου. Επιχειρήσεις, που άρχισαν να λειτουργούν από τη 1η Νοεμβρίου 2011 και μετά, δεν επιχορηγούνται.
 Οι ημέρες επιχορήγησης της ξενοδοχειακής επιχείρησης δεν μπορούν να υπερβαίνουν τον αριθμό των ημερησίων επιδομάτων ανεργίας, που δικαιούται
 ο ξενοδοχοϋπάλληλος, κατά την έναρξη της περιόδου επιμήκυνσης της λειτουργίας της επιχείρησης και αφαιρούνται από την επιδότηση της ανεργίας του, όπως αυτή προκύπτει κατά την έναρξη της λειτουργίας της επιχείρησης.
 Το ύψος της επιχορήγησης καθορίζεται ίσο με το ημερήσιο επίδομα ανεργίας
 που ισχύει κατά τη διάρκεια της επιμήκυνσης και δικαιούται ο ξενοδοχοϋπάλληλος, για κάθε ημέρα εργασίας του στην επιμήκυνση, με ανώτερο όριο τις 25 ημέρες κατά μήνα και τις 100 ημέρες για όλη τη διάρκεια της επιμήκυνσης.
 το πρόγραμμα επιδοτούμενης κατάρτισης του Λογαριασμού για την Aπασχόληση και την Επαγγελματική Κατάρτιση (ΛΑΕΚ) του έτους 2012, το οποίο απευθύνεται σε φορείς εκπροσώπησης των εργοδοτών και έχει ως τελικούς δικαιούχους εργαζόμενους επιχειρήσεων που απασχολούν 1-25 άτομα. Οι δικαιούχοι του προγράμματος Στο πλαίσιο του προγράμματος ΛΑΕΚ 1-25 για το 2012, δικαιούχοι υλοποίησης είναι: Οι οριζόμενοι από το καταστατικό τους Φορείς Εκπροσώπησης των Εργοδοτών, των οποίων οι αρχαιρεσίες διεξάγονται με την παρουσία δικαστικού αντιπροσώπου. Οι επιστημονικοί σύλλογοι των οποίων οι επιχειρήσεις-μέλη απασχολούν από
 1-25 άτομα και δεν καλύπτονται από τους δικαιούχους του σημείου 1 (φορείς εκπροσώπησης των εργοδοτών). Οι δικαιούχοι φορείς οφείλουν να συμπεριλάβουν στις προτάσεις τους μόνο εργαζόμενους


text:
επιχειρήσεων του κλάδου που εκπροσωπούν. Στο πρόγραμμα κατάρτισης ΛΑΕΚ 1-25 δίνεται η δυνατότητα, να συμμετέχουν και εργαζόμενοι (ανεξάρτητοι): των οποίων οι εργοδότες δεν καλύπτονται από φορείς εκπροσώπησης εργοδοτών ή των οποίων οι εργοδότες δεν επιθυμούν τη συμμετοχή τους σε πρόγραμμα κατάρτισης μέσω του φορέα εκπροσώπησης του κλάδου τους ή το αντικείμενο απασχόλησής τους δεν τους επιτρέπει να έχουν σταθερό εργοδότη υπό τον όρο ότι καταβάλλεται γι ́ αυτούς η εργοδοτική εισφορά ΛΑΕΚ (0,45%). Στο πρόγραμμα επαγγελματικής κατάρτισης εντάσσονται οι επιχειρήσεις που: επιθυμούν να καταρτίσουν το προσωπικό τους και είναι μέλη των φορέων εκπροσώπησης των εργοδοτών του κλάδου τους, οι οποίοι αναλαμβάνουν την υλοποίηση του προγράμματος κατάρτισης. κατέβαλαν στο ΙΚΑ την εργοδοτική εισφορά ΛΑΕΚ (0,45%) για τους εργαζόμενους της επιχείρησής τους για το έτος 2012. απασχολούν από 1 έως 25 εργαζόμενους. το πρόγραμμα κατάρτισης στο οποίο συμμετέχουν δεν χρηματοδοτείται από άλλο φορέα. δεν χρηματοδοτούνται από άλλο πρόγραμμα κατάρτισης του ΟΑΕΔ και του ΛΑΕΚ
 για τους εργαζόμενους που λαμβάνουν μέρος στο συγκεκριμένο πρόγραμμα κατάρτισης. Η χρηματοδότηση του προγράμματος αυτού διαμορφώνεται στα 25 εκατ. ευρώ και βαρύνει τον προϋπολογισμό του ΛΑΕΚ. Η κατανομή της χρηματοδότησης του προγράμματος ανά Νομό, οι δικαιούχοι φορείς, τα απαιτούμενα δικαιολογητικά και οι όροι υλοποίησης των προγραμμάτων, προσδιορίζονται στη με αριθμ. πρωτ. Β129800/23-08-2012 εγκύκλιο του ΟΑΕΔ. Μέχρι 31/12 η υποβολή αιτήσεων στα προγράμματα ΛΑΕΚ Η υποβολή των αιτήσεων στα προγράμματα ΛΑΕΚ 1-25 θα γίνει στο πληροφοριακό σύστημα Διαχείρισης Προγραμμάτων ΛΑΕΚ από 30/11/2012 και ώρα 11.00 π.μ. έως και 31/12/2012. Η πρόσβαση γίνεται μέσω της κεντρικής ιστοσελίδας του Οργανισμού στη διεύθυνση www.oaed.gr, όπου υπάρχει επιλογή για τα Προγράμματα ΛΑΕΚ και οδηγεί σε επιλογή για τα Προγράμματα ΛΑΕΚ 1-25, ή κατ’ ευθείαν μέσω της διεύθυνσης http://laek125.oaed.gr Για την πρόσβαση των Φορέων που έχουν υλοποιήσει προγράμματα τα προηγούμενα χρόνια θα τους αποσταλούν με e-mail στη Διεύθυνση Ηλεκτρονικού ταχυδρομείου που έχουν δηλώσει νέος κωδικός χρήστη (user name) και κωδικός εισόδου (password). Οι Φορείς που δεν έχουν υλοποιήσει προγράμματα ΛΑΕΚ 1-25 στο παρελθόν θα
 υποβάλουν σχετική αίτηση μέσω του συστήματος και θα λάβουν μέσω e-mail τον κωδικό χρήστη (user name) που έχουν επιλέξει και νέο κωδικό εισόδου (password). Σε ότι αφορά στους Φορείς Εκπροσώπησης των Εργαζομένων και τις Ομοσπονδίες (Δευτεροβάθμια Όργανα) που θα συνεργασθούν με Φορείς Εκπροσώπησης Εργοδοτών για την υλοποίηση προγραμμάτων ή θα υλοποιήσουν αυτόνομα προγράμματα κατάρτισης είναι υποχρεωτική η δήλωση και εισαγωγή των στοιχείων τους στο πληροφοριακό σύστημα από τους ίδιους. Για το σκοπό αυτό θα υποβάλουν σχετική αίτηση μέσω του συστήματος και θα λάβουν
 μέσω e-mail τον κωδικό χρήστη (user name) που έχουν επιλέξει και νέο κωδικό εισόδου (password). Επιπλέον γίνεται έγκαιρα γνωστό σε όλους τους εμπλεκομένους με την υλοποίηση των προγραμμάτων ΛΑΕΚ ότι καθίσταται επιβεβλημένη η επικαιροποίηση των στοιχείων που αφορούν στους Εισηγητές ΛΑΕΚ που έχουν καταχωρηθεί στα Μητρώα Εισηγητών ΛΑΕΚ του ΟΑΕΔ. Κατά συνέπεια όλοι οι υφιστάμενοι Εισηγητές πρέπει αφενός να επικαιροποιήσουν το email τους μέχρι την 20/12/2012 και στη συνέχεια με τους νέους κωδικούς που θα τους
 αποσταλούν μέσω e-mail την 21/12/2012 θα πρέπει να αποκτήσουν πρόσβαση στο σύστημα διαχείρισης ΛΑΕΚ και να επικαιροποιήσουν – συμπληρώσουν τα απαραίτητα


text:
στοιχεία τους. Στη συνέχεια θα αποστείλουν τα αποδεικτικά ή τις απαραίτητες βεβαιώσεις για έλεγχο στη Δνση Επαγγελματικής κατάρτισης Ενηλίκων (Α3) του ΟΑΕΔ. Διευκρινίζεται ότι η διαδικασία αυτή της επικαιροποίησης των στοιχείων θα πρέπει να έχει ολοκληρωθεί μέχρι την καταχώρηση του κωδικού του εισηγητή στα προγράμματα που θα υλοποιηθούν.
 Ξεκινά την Δευτέρα 1 Οκτωβρίου
 η υποβολή αιτήσεων από τους δικαιούχους στον ΟΑΕΔ, για την καταβολή του
 ειδικού εποχικού βοηθήματος. Η διαδικασία θα ολοκληρωθεί στις 30 Νοεμβρίου 2012. Οι δικαιούχοι θα υποβάλουν τις αιτήσεις τους ηλεκτρονικά, είτε στα Κέντρα Προώθησης Απασχόλησης (ΚΠΑ2) και τις Τοπικές Υπηρεσίες του ΟΑΕΔ, είτε μέσω οποιουδήποτε άλλου χώρου ηλεκτρονικής πρόσβασης αλλά και μέσω των Κέντρων Εξυπηρέτησης Πολιτών (ΚΕΠ) , εντός των συγκεκριμένων προθεσμιών. Δικαιούχοι του επιδόματος είναι εργαζόμενοι των παρακάτω κατηγοριών: Οικοδόμοι, λατόμοι, ασβεστοποιοί, πλινθοποιοί, αγγειοπλάστες, δασεργάτες, ρητινοσυλλέκτες, καπνεργάτες, μουσικοί μέλη των οικείων επαγγελματικών σωματείων, υποδηματεργάτες, μισθωτοί ναυπηγοεπισκευαστικής ζώνης, χειριστές εκσκαπτικών-ανυψωτικών –οδοποιητικών -γεωτρητικών μηχανημάτων, ηθοποιοί, τεχνικοί κινηματογράφου και τηλεόρασης, χειριστές και βοηθοί χειριστών κινηματογράφου, ελεγκτές κινηματογράφου και θεάτρου, ταμίες κινηματογράφου και θεάτρου, μισθωτοί τουριστικού και επισιτιστικού κλάδου και σμυριδεργάτες. Συνταξιούχοι, οι οποίοι υπέβαλαν αίτηση συνταξιοδότησης
 μετά την 10/9/2012, και κατά το έτος 2011 ασκούσαν ένα από τα παραπάνω επαγγέλματα και έχουν τις προϋποθέσεις για την λήψη του βοηθήματος έτους
 2012, δικαιούνται το εποχικό βοήθημα εφ’ όσον η σύνταξη που λαμβάνουν (κύρια και επικουρική) είναι μικρότερη από την κατώτερη σύνταξη που χορηγεί το ΙΚΑ – ΕΤΑΜ και, η οποία για το έτος 2012 ανέρχεται στο ποσό των 486,84 €. Όσοι καθίστανται συνταξιούχοι από 11/9/12 και μετά, και πληρούν τις προϋποθέσεις, είναι δικαιούχοι του βοηθήματος. Αναλυτικά το ύψος του βοηθήματος και οι προϋποθέσεις χορήγησής του ανά κατηγορία είναι οι εξής: ΚΛΑΔΟΣ ΠΡΟΫΠΟΘΕΣΕΙΣ Ημερομίσθια 2011 ΠΟΣΟ ΣΕ ΕΥΡΩ Α 1 Οικοδόμοι 95-210 678,06 Β 1 Σμυριδορύκτες Νάξου 50-240 916,30 Γ 1 Δασεργάτες - ρητινοσυλλέκτες 50-210 641,41 2 Καπνεργάτες 50-210 -//- 3 Αγγειοπλ.- κεραμομ.- πλινθοπ 50-210 -//- 4 Ναυπ/κή ζώνη 50-210 -//- Δ 1 Μουσικοί-τραγουδιστές 50-210 458,15 2 Ηθοποιοί 50-210 -//- 3 Υποδηματεργάτες 50-210 -//- 4 Χειριστές-βοηθοί χειριστών κιν/φου 50-210 -//- 5 Ελεγκτές κιν/φου -θεάτρου 50-210 -//- 6 Ταμίες κιν/φου-θεάτρου 50-210 -//- 7 Τεχνικοί- κιν/φου & τηλεόρασης 50-210 -//- 8 Ταξιθέτες θεάτρου - κιν/φου (άρθ. 22 Ν 2556/97 50-210 -//- 9 Χειριστές εκσκαπτικών ανυψωτικών οδοποιητικώνκ.λ.π. μηχανημάτων 70-210 -//- 10 Μισθωτοί τουρ/κού - επισ/κού κλάδου 75 και όχι άνω των 50 από 1/10-31/12 -//- Πληροφορίες για τη διαδικασία υποβολής της αίτησης και των σχετικών δικαιολογητικών οι δικαιούχοι μπορούν να λάβουν στον δικτυακό τόπο του Οργανισμού, www.oaed.gr 27/09/2012 Πηγή: diorismos.gr
 Εκδόθηκε και αναρτήθηκε στο διαδικτυακό τόπο του προγράμματος το
 τροποποιημένο μητρώο δικαιούχων για τα training voucher πληροφορικής, όπως αυτό διαμορφώθηκε μετά την εξέταση αιτήσεων θεραπείας και την κάλυψη των κενών θέσεων από τον αρχικό πίνακα επιλαχόντων. Οι αναλυτικοί πίνακες κατάταξης εμφανίζουν τους δικαιούχους για επιταγή κατάρτισης σε δεξιότητες πληροφορικής κατά φθίνουσα σειρά, ανά περιφερειακή ενότητα, ως εξής: Α.Οι επιλεγέντες δικαιούχοι επιταγών κατάρτισης (36.664 άτομα) Β.Οι επιλαχόντες (18.310 άτομα) Οινέοιδικαιούχοι των επιταγών κατάρτισης καλούνται να παραλάβουν αυτοπροσώπως τηνεπιταγή κατάρτισης (training voucher). Για τηνπαραλαβή της επιταγής κατάρτισηςαπαιτείται η επίδειξη του δελτίου ταυτότητας. Η χορήγηση τωνvoucher


text:
πληροφορικήςθα ξεκινήσει τη Δευτέρα 17/09/2012 και θα λήξει τηνΤρίτη 16/10/2012.Διευκρινίζεται ότι η αναφερόμενη προθεσμία παραλαβής των επιταγών κατάρτισης αφορά μόνο στους επιλεγέντες δικαιούχους που εμφανίζονται στον Πίνακα Α, για πρώτη φορά, ή έχουν ενταχθεί σε άλλη Διοικητική Περιφέρεια. Το έργο «Επιχορήγηση με επιταγές κατάρτισης (TRAINING VOUCHER) της κατάρτισης και πιστοποίησης ανέργων σε βασικές δεξιότητες χρήσης ΤΠΕ που
 θα πραγματοποιηθεί από πιστοποιημένα Κέντρα Επαγγελματικής Κατάρτισης» συγχρηματοδοτείται από το Ευρωπαϊκό Κοινωνικό Ταμείο στο πλαίσιο του Ε.Π. «Ανάπτυξη Ανθρώπινου Δυναμικού». 24/09/2012 Πηγή: epidotisimag.gr
 ΟΑΕΔ: 11 προγράμματα απασχόλησης ανέργων
 Σημαντικό «ανάχωμα» στον ρυθμό αύξησης της ανεργίας αποτελούν τα έντεκα ενεργά προγράμματα του Οργανισμού Απασχόλησης Εργατικού Δυναμικού. Μάλιστα, τα 11 προγράμματα, που αποτελούν ισχυρό όπλο στη φαρέτρα του Οργανισμού κατά της ανεργίας, αναμένεται να ωφελήσουν 67.180 ανέργους. Ειδικότερα τα προγράμματα που είναι ενεργά για τους ανέργους αυτήn την περίοδο είναι τα εξής: 1. «Ειδικό διετές πρόγραμμα προώθησης της απασχόλησης με επιχορήγηση των
 ασφαλιστικών εισφορών, για την πρόσληψη 25.000 ανέργων». 2. «Πρόγραμμα επιχορήγησης επιχειρήσεων της τοπικής αυτοδιοίκησης πρώτου
 και δευτέρου βαθμού (Δήμοι και Περιφέρειες) για την απασχόληση 5.000 ανέργων ηλικίας από 55 έως 64 ετών». 3. Πρόγραμμα επιχορήγησης για την απόκτηση εργασιακής εμπειρίας 5.000 ανέργων ηλικίας 16 έως 24 ετών νεοεισερχομένων στην αγορά εργασίας, σε ιδιωτικές επιχειρήσεις και γενικά εργοδότες του ιδιωτικού τομέα με επιδότηση των ασφαλιστικών εισφορών, με τη δυνατότητα συνέχισης της επιχορήγησης για επιπλέον δώδεκα (12) μήνες, εφόσον η σύμβαση απόκτησης εργασιακής εμπειρίας μετατραπεί σε σύμβαση εργασίας. 4. Ειδικό Πρόγραμμα ολοκληρωμένης παρέμβασης για 600 πρώην εργαζόμενους που προέρχονται από τις επιχειρήσεις "ΑΣΠΙΣ ΠΡΟΝΟΙΑ Α.Ε.Γ.Α.", "ΑΣΠΙΣ ΠΡΟΝΟΙΑ Α.Ε.Α.Ζ.", "Γ.Η. ΣΚΟΥΡΤΗΣ Α.Ε.Γ.Α.", "ΓΕΝΙΚΗ ΕΝΩΣΗ Α.Ε.Ε.Γ.Α. (GENERAL UNION)", "ΓΕΝΙΚΗ ΠΙΣΤΗ Α.Ε.Ε.Γ.Α. (GENERAL TRUST)" και "ΕΟΣ Α.Ε.Α.Ζ." και 200 πρώην εργαζόμενους που προέρχονται από την επιχείρηση "COMMERCIAL VALUE". 5. Τοπικό Ολοκληρωμένο Πρόγραμμα για 680 ανέργους των επιχειρήσεων: "ΤΕΞΑΠΡΕΤ Α.Ε.", "ΜΑΧΙΜ ΠΕΡΤΣΙΝΙΔΗΣ Α.Ε.", "ROBERTO Α.Β.Ε.Ε.", "ΝΟΒΑ ΚΝΙΤ Α.Ε." "BELLE Α.Ε.", "ΠΑΚ. ΚΕΝΤΑΠΟΤΖΙΔΗ Α.Ε.", "ΕΥΡΩΒΑΦΗ Α.Ε.", "EUROHOUSE Α.Ε.", "ΘΕΜΕΛΙΟΔΟΜΗ Α.Ε." "ΜΙΝΟΣ ΑΒΕΕ" και "ΑΜΑΣΑ ΑΕΒΕ" του Νομού Θεσσαλονίκης. 6. Πρόγραμμα διατήρησης 10.000 θέσεων εργασίας με επιχορήγηση μέρους των
 εργοδοτικών εισφορών σε ξενοδοχειακές επιχειρήσεις συνεχούς λειτουργίας. 7. Ειδικό τριετές Πρόγραμμα ενίσχυσης εργοδοτών με επιχορήγηση που αντιστοιχεί στο ύψος των συνολικών ασφαλιστικών εισφορών, για την πρόσληψη 2.300 ανέργων Ατόμων με Αναπηρίες (A.με.Α), Απεξαρτημένων από εξαρτησιογόνες ουσίες, Αποφυλακισμένων, Νεαρών Παραβατικών Ατόμων ή Νεαρών Ατόμων που βρίσκονται σε κοινωνικό κίνδυνο και Πρόγραμμα Επιχορήγησης 50 θέσεων Εργονομικής Διευθέτησης του χώρου εργασίας για Άτομα με Αναπηρίες (A.με.Α). 8. Πρόγραμμα Επιχορήγησης νέων ελευθέρων επαγγελματιών Ατόμων με Αναπηρίες (A.με.Α), Απεξαρτημένων από εξαρτησιογόνες ουσίες και Αποφυλακισμένων ηλικίας 18-64 ετών και Πρόγραμμα Επιχορήγησης 50 θέσεων Εργονομικής Διευθέτησης του χώρου εργασίας για Άτομα με Αναπηρίες (A.με.Α). Πληροφορίες Οι ενδιαφερόμενοι μπορούν να πληροφορούνται αναλυτικά για τα προγράμματα, τα κριτήρια υπαγωγής και για κάθε πληροφορίες μπαίνοντας στην ιστοσελίδα του Οργανισμού στην ηλεκτρονική διεύθυνση www.oaed.gr, αλλά και στις κατά τόπου Υπηρεσίες του ΟΑΕΔ. 11/09/2012 Πηγή: ethnos.gr ΟΑΕΔ: Το νέο μητρώο για την επιχορήγηση με επιταγές κατάρτισης Εκδόθηκε το τροποποιημένο μητρώο ωφελουμένων για
 το έργο «Επιχορήγηση με επιταγές κατάρτισης (TRAINING VOUCHER) της κατάρτισης και πιστοποίησης ανέργων σε βασικές δεξιότητες χρήσης ΤΠΕ που
 θα πραγματοποιηθεί από


text:
πιστοποιημένα Κέντρα Επαγγελματικής Κατάρτισης».
 Το νέο μητρώο διαμορφώθηκε μετά την εξέταση αιτήσεων θεραπείας και την κάλυψη των κενών θέσεων από τον αρχικό πίνακα επιλαχόντων. Στο μητρώο εμφανίζονται οι επιλεγέντες δικαιούχοι επιταγών κατάρτισης (36.664 άτομα) καθώς και οι επιλαχόντες (18.310 άτομα). Οι νέοι δικαιούχοι των επιταγών κατάρτισης καλούνται να παραλάβουν αυτοπροσώπως την επιταγή κατάρτισης (training voucher). Για την παραλαβή
 της επιταγής κατάρτισης απαιτείται η επίδειξη εγγράφου πιστοποίησης της
 ταυτότητας του ωφελούμενου. Η χορήγηση των επιταγών κατάρτισης θα ξεκινήσει την Δευτέρα 17/09/2012 και θα λήξει την Τρίτη 16/10/2012. Διευκρινίζεται ότι η αναφερόμενη προθεσμία παραλαβής των επιταγών κατάρτισης αφορά μόνο στους επιλεγέντες
 δικαιούχους που εμφανίζονται στον Πίνακα Α, για πρώτη φορά, ή έχουν ενταχθεί σε άλλη Διοικητική Περιφέρεια. Το έργο συγχρηματοδοτείται από το Ευρωπαϊκό Κοινωνικό Ταμείο στο πλαίσιο του Ε.Π. «Ανάπτυξη Ανθρώπινου Δυναμικού». Το τροποποιημένο μητρώο ωφελουμένων αναρτήθηκε στο διαδικτυακό τόπο www.voucher.gov.gr
 ΟΑΕΔ: Επιδότηση για 5.000 προσλήψεις ανέργων πτυχιούχων Το
 πρόγραμμα επιχορήγησης για την πρόσληψη και απασχόληση ανέργων πτυχιούχων ηλικίας έως 35 ετών για διάστημα 27μηνών (24 με επιδότηση και
 τους υπόλοιπους τρεις χωρίς επιδότηση) «ανοίγει» από σήμερα ο ΟΑΕΔ στις
 Σύμφωνα με την πρόσκληση που εξέδωσε, από σήμερα οι επιχειρήσεις μπορούν
 να υποβάλουν ηλεκτρονικά αιτήσεις για την υπαγωγή τους στο πρόγραμμα προϋπολογισμού 75 εκατ. ευρώ το οποίο προβλέπει την επιδοτούμενη απασχόληση 5.000 νέων έως 35 ετών, πτυχιούχων Ανώτατων Εκπαιδευτικών Ιδρυμάτων. Προϋποθέσεις Οι επιχειρήσεις που θα προσλάβουν τους ανέργους, δεσμεύονται να
 διατηρήσουν τις θέσεις εργασίας για 27 μήνες αν και η επιχορήγηση θα διαρκέσει 24 μήνες. Η επιχορήγηση είναι 20 ευρώ για κάθε ημέρα πλήρους απασχόλησης για ανέργους έως 24 ετών και 25 ευρώ για ανέργους άνω των 24
 ετών. Για να ενταχθούν στο πρόγραμμα οι επιχειρήσεις - εργοδότες, δεν πρέπει να έχουν κάνει απολύσεις - μείωση προσωπικού (ακόμη και με εθελούσια έξοδο) στο προηγούμενο τρίμηνο ούτε να έχουν λάβει κοινοτικές ενισχύσεις πάνω από 200.000 ευρώ σε περίοδο τριών οικονομικών ετών. Οι άνεργοι πρέπει να είναι πτυχιούχοι έως και 35 ετών (να διανύουν δηλαδή έως και το 35ο έτος της ηλικίας τους κατά την ημερομηνία πρόσληψης), να διαθέτουν δελτίο ανεργίας σε ισχύ ή βεβαίωση συμμετοχής στο πρόγραμμα. Δεν είναι δυνατή η ένταξη στο πρόγραμμα ανέργων που θα απασχοληθούν με μίσθωση - σύμβαση έργου ή έμμισθη εντολή και οι άνεργοι θα υποδεικνύονται από τον ΟΑΕΔ. 06/06/2012
 Πηγή: www.imerisia.gr ΟΑΕΔ: Υλοποιούνται δύο νέα προγράμματα για ανέργους Εντός
 των επόμενων ημερών αναμένεται να ανακοινώσει η διοίκηση του ΟΑΕΔ την έναρξη υλοποίησης του προγράμματος για την πρόσληψη 5.000 πτυχιούχων σε ιδιωτικές επιχειρήσεις με εξαρτημένη εργασία πλήρους απασχόλησης.
 όπως επισημαίνει στην ΕΞΠΡΕΣ ο διοικητής του ΟΑΕΔ Ηλίας Κικίλιας, εξετάζεται η αύξηση του αριθμού των δικαιούχων-ανέργων στο πρόγραμμα κατάρτισης, με τη χρήση της επιταγής κατάρτισης λόγω των πολυάριθμων αιτήσεων που υποβλήθηκαν ηλεκτρονικά. Συγκεκριμένα, το πρόγραμμα απευθυνόταν σε 18.000 ανέργους, ωστόσο ο κ. Κικίλιας ανέφερε ότι θα αυξηθούν στις 36.000-37.000, καθώς οι αιτήσεις που δέχθηκε ο Οργανισμός ξεπέρασαν τις 130.000. Αναλυτικότερα, το πρώτο πρόγραμμα αφορά ανέργους έως 35 ετών που είναι πτυχιούχοι ελληνικών ανώτατων εκπαιδευτικών ιδρυμάτων, κάτοχοι πρώτου πτυχίου ή μεταπτυχιακού ή διδακτορικού ή κάτοχοι ισότιμου τίτλου σχολών της αλλοδαπής.


text:
Δικαιούχοι του προγράμματος είναι όλοι οι εργοδότες του ιδιωτικού τομέα.
 Για να υπαχθεί όμως μια επιχείρηση στο πρόγραμμα θα πρέπει να μην έχει προβεί σε μείωση προσωπικού τρεις μήνες πριν καταθέσει την αίτησή της. Οι ενδιαφερόμενοι πτυχιούχοι θα πρέπει: 1. Να διαθέτουν δελτίο ανεργίας σε ισχύ ή βεβαίωση συμμετοχής στο πρόγραμμα (από την αρμόδια υπηρεσία του ΟΑΕΔ) που θα προκύπτει από το ειδικό μητρώο για τις ανάγκες του προγράμματος. 2. Να είναι Έλληνες πολίτες ή πολίτες άλλου κράτους-μέλους της ΕΕ ή ομογενείς που έχουν δικαίωμα διαμονής και απασχόλησης στη χώρα μας. 3. Να είναι πτυχιούχοι ανώτατων εκπαιδευτικών ιδρυμάτων πανεπιστημιακού ή τεχνολογικού τομέα, έως και 35 ετών. 4. Οι πτυχιούχοι σχολών της αλλοδαπής να διαθέτουν βεβαίωση ισοτιμίας και αντιστοιχίας, όπου απαιτείται, από το ΔΟΑΤΑΠ. 5. Οι πτυχιούχοι χωρών της Ευρωπαϊκής Ένωσης να διαθέτουν βεβαίωση ισοτιμίας και αντιστοιχίας, όπου απαιτείται, από το ΔΟΑΤΑΠ, στην περίπτωση που δεν υπάρχει άδεια άσκησης επαγγέλματος από τη
 χώρα προέλευσης του πτυχίου, και βεβαίωση αναγνώρισης των επαγγελματικών προσόντων στην περίπτωση που υπάρχει άδεια άσκησης επαγγέλματος από τη χώρα προέλευσης του πτυχίου. Όσον αφορά το δεύτερο πρόγραμμα, η συγκεκριμένη επιταγή χορηγείται στον επιδοτούμενο λόγω τακτικής ή μακροχρόνιας ανεργίας ταυτόχρονα με την εγκριτική απόφαση τακτικής ή μακροχρόνιας ανεργίας. Η κατάρτιση υλοποιείται από πιστοποιημένα Κέντρα Επαγγελματικής Κατάρτισης (ΚΕΚ), τα
 οποία παρέχουν στους καταρτιζόμενους και τη δυνατότητα πιστοποίησης των
 βασικών δεξιοτήτων που θα αποκτηθούν κατά τη διάρκεια της κατάρτισης. Αυτό που αποτελεί καινοτομία για το πρόγραμμα είναι ότι οι άνεργοι θα εξαργυρώνουν μόνοι τους τις υπηρεσίες κατάρτισης που τους προσφέρει το υπουργείο. Ουσιαστικά, ο άνεργος που τελικά θα επιλεγεί να συμμετάσχει στο πρόγραμμα θα λάβει από τον ΟΑΕΔ μια επιταγή αξίας 700 ευρώ. Από αυτά, τα 500 θα είναι δικά του και με τα υπόλοιπα 200 ευρώ θα πληρώσει το κέντρο που θα του παράσχει την κατάρτιση.
 Ο ΟΑΕΔ αναπροσαρμόζει το πρόγραμμα επιχορήγησης 5.000 άνεργων πτυχιούχων ΣΤΗΝ
 υλοποίηση προγράμματος επιχορήγησης των ασφαλιστικών εισφορών για την πρόσληψη 5.000 ανέργων έως 35 ετών, πτυχιούχων ανώτατων εκπαιδευτικών ιδρυμάτων πανεπιστημιακού και τεχνολογικού τομέα προχωρά ο ΟΑΕΔ.
 Οι αρμόδιοι διαμορφώνουν την επιδότηση των ανέργων σύμφωνα με τον νέο βασικό μισθό, ο οποίος μειώνεται κατά 22%. Οι επιχειρήσεις θα προβλέπεται να επιχορηγούνται για διάστημα 24 μηνών και στη συνέχεια θα δεσμεύονται να μη μειώσουν τον αριθμό του επιχορηγούμενου προσωπικού τους για τους επόμενους τρεις μήνες. Η επιχορήγηση για κάθε ημέρα πλήρους απασχόλησης για τους πρώτους 12 μήνες, από 30 ευρώ που προβλεπόταν αρχικά, τώρα, μετά τη μείωση του κατώτατου μισθού σχεδιάζεται να είναι 20 - 25 ευρώ, ενώ για το δεύτερο δωδεκάμηνο ως ποσό επιχορήγησης θα ορίζεται το ύψος των μηνιαίων ασφαλιστικών εισφορών υπέρ κύριων και επικουρικών ασφαλιστικών ταμείων για κάθε κατηγορία, μέχρι του ύψους των κατώτατου βασικού μισθού, όπως ορίζεται από την Εθνική Γενική Συλλογική Σύμβαση Εργασίας. Στο ποσό της επιχορήγησης θα συμπεριλαμβάνεται επιπλέον το ποσό που αντιστοιχεί στις ασφαλιστικές εισφορές των δώρων Χριστουγέννων και Πάσχα και των επιδομάτων αδείας για τους μήνες που καταβάλλονται στη διάρκεια του προγράμματος. Για τη συμμετοχή μιας επιχείρησης στο πρόγραμμα θα υπάρχει η προϋπόθεση να μην έχει μειώσει το προσωπικό


text:
της (με απόλυση ή πρόγραμμα εθελούσιας εξόδου) κατά το προηγούμενο τρίμηνο από την ημερομηνία της αίτησης για ένταξη στο πρόγραμμα. Για την έγκριση του προγράμματος, μετά την εξασφάλιση των απαιτούμενων πόρων, θα υπογραφεί κοινή υπουργική απόφαση. Ο προϋπολογισμός, πριν από την αναπροσαρμογή του ποσού της επιδότησης, για την υλοποίηση του προγράμματος ήταν 67,5 εκατ. ευρώ. Εν τω μεταξύ σε αναμονή βρίσκονται τα Τοπικά Σχέδια για την Απασχόληση (ΤΟΠΣΑ), που στοχεύουν στη δημιουργία 30.000 θέσεων απασχόλησης για ανέργους, με την ενεργοποίηση και κινητοποίηση των τοπικών φορέων για τη
 δημιουργία αναπτυξιακών συμπράξεων. Τα ΤΟΠΣΑ προκηρύσσονται από τις 13 Ενδιάμεσες Διαχειριστικές Αρχές των Περιφερειακών Επιχειρησιακών Προγραμμάτων (ΠΕΠ). Περιλαμβάνουν δράσεις όπως κατάρτιση και επιμόρφωση,
 εκπαιδευτική πρακτική άσκηση σε ιδιωτικές επιχειρήσεις, εκπόνηση business plan, εξειδικευμένες υπηρεσίες αξιολόγησης και έρευνας για τη δημιουργία νέων επιχειρήσεων, παροχή υποστήριξης σε νομικά και φορολογικά θέματα κ.ά. 21/2/2012
 Μειώνονται στους 160.000 οι επιδοτούμενοι εργαζόμενοι και σε 320.000 οι θέσεις εργασίας Σε
 μείωση των θέσεων πλήρους απασχόλησης με επιδότηση ασφαλιστικών εισφορών προχώρησε ο υπουργός Εργασίας και Κοινωνικής Ασφάλισης Γιώργος Κουτρουμάνης.
 Σύμφωνα με υπουργική απόφαση, ο αριθμός των επιδοτούμενων εργαζομένων από 200.000 με την προοπτική διατήρησης 400.000 θέσεων εργασίας μειώνεται στις 160.000 με την προοπτική διατήρησης 320.000 για χρονικό διάστημα 18 μηνών. Σύμφωνα με τον διοικητή του ΟΑΕΔ Ηλία Κικίλια, δεν υπάρχει ενδιαφέρον από την πλευρά των εργοδοτών να ενταχθούν στο πρόγραμμα, καθώς αρνούνται να δεσμευτούν για τη διατήρηση του ίδιου αριθμού προσωπικού στις επιχειρήσεις. Ακόμη σύμφωνα με πληροφορίες έχει ζητηθεί λόγω της δημοσιονομικής κατάστασης της χώρας να μειωθούν τα κονδύλια για την εξοικονόμηση πόρων. Οι ενταγμένες επιχειρήσεις θα επιχορηγηθούν για το 50% των εργαζομένων που απασχολούν κατά την ημερομηνία υποβολής της αίτησής τους και ειδικότερα για έναν έως και τριάντα εργαζόμενους κατ'Α ανώτατο όριο, με την προϋπόθεση να διατηρήσουν ίσο αριθμό τουλάχιστον μη επιχορηγούμενων εργαζομένων με τον αριθμό των επιχορηγουμένων καθ'Α όλη τη διάρκεια του προγράμματος. Στο πρόγραμμα επίσης εντάσσονται και επιχειρήσεις που απασχολούν ένα άτομο με πλήρη απασχόληση. Η δαπάνη για το πρόγραμμα θα ανέλθει στο ποσό των 793.600.000 ευρώ από 992.000.000 ευρώ που ήταν αρχικά. Το πρόγραμμα απευθύνεται σε ιδιωτικές επιχειρήσεις και γενικά εργοδότες του ιδιωτικού τομέα, ως εξής: i. οι 60.000 θέσεις θα καλυφθούν: α) από τις πολύ μικρές επιχειρήσεις που απασχολούν 2-9 άτομα, και β) από τις επιχειρήσεις που απασχολούν ένα
 άτομο πλήρους απασχόλησης, κατά την ημερομηνία εκδήλωσης ενδιαφέροντος για ένταξη στο πρόγραμμα, ii. οι 56.000 θέσεις θα καλυφθούν από τις μικρές επιχειρήσεις που απασχολούν 10-49 άτομα, κατά την ημερομηνία εκδήλωσης ενδιαφέροντος για ένταξη στο πρόγραμμα, και iii. οι 44.000 θέσεις θα καλυφθούν από τις επιχειρήσεις που απασχολούν από 50 άτομα και άνω, κατά την ημερομηνία εκδήλωσης ενδιαφέροντος για ένταξη στο πρόγραμμα. Μετά την κάλυψη των τελευταίων κατανεμηθεισών θέσεων των ανωτέρω κατηγοριών λήγει αυτόματα η προθεσμία υποβολής των ηλεκτρονικών αιτήσεων
 για υπαγωγή στο πρόγραμμα. Μετά την αυτόματη λήξη της αναφερόμενης προθεσμίας συνεχίζεται η υποβολή των αιτήσεων για αριθμό θέσεων που αντιστοιχεί μέχρι το 20% των αρχικά κατανεμηθεισών θέσεων. Στην περίπτωση αυτή οι αιτήσεις παραμένουν σε στάδιο αναμονής και ικανοποιούνται με βάση την ημερομηνία υποβολής των αιτήσεων, εφόσον


text:
προκύψουν κενές θέσεις. 31/01/2012
 Πρόγραμμα του ΟΑΕΔ για επιδότηση εργοδοτικών εισφορών σε τουριστικές επιχειρήσεις
 την Τετάρτη 11 Ιανουαρίου, πρόγραμμα του ΟΑΕΔ για τη διατήρηση 10.000 θέσεων εργασίας σε ξενοδοχειακές επιχειρήσεις 12μηνης λειτουργίας. Η επιχορήγηση αφορά μέρους του μη μισθολογικού κόστους με την επιδότηση του 40% των εργοδοτικών εισφορών. Παράλληλα, σε εφαρμογή τίθεται και πρόγραμμα επιδότησης απασχόλησης στις επιχειρήσεις που θα προσλάβουν 680 απολυμένους εννέα επιχειρήσεων στο νομό Θεσσαλονίκης. Ειδικότερα ο ΟΑΕΔ προσφέρει, για διάστημα 12 μηνών, ως επιχορήγηση στην ξενοδοχειακή επιχείρηση που θα ενταχθεί στο πρόγραμμα, ποσό αντίστοιχο στο 40% των ασφαλιστικών εισφορών που βαρύνουν τον εργοδότη. Οι εισφορές
 υπολογίζονται πάνω στις πραγματικές μικτές αποδοχές των εργαζόμενων, μέχρι το ύψος του 30πλάσιου του κατώτατου βασικού ημερομισθίου. Σε αυτές περιλαμβάνονται οι εργοδοτικές εισφορές για όλους τους κλάδους κύριας ασφάλισης του ΙΚΑ - ΕΤΑΜ και για την επικουρική ασφάλιση του ΕΤΕΑΜ, οι εργοδοτικές εισφορές που το ΙΚΑ εισπράττει υπέρ άλλων φορέων και κλάδων κοινωνικής ασφάλισης, οι εισφορές στον ειδικό λογαριασμό ξενοδοχοϋπαλλήλων, όπως επίσης οι επιβαρύνσεις των εργοδοτών για το δώρο
 Πάσχα, Χριστουγέννων και για τα επιδόματα αδείας. Το ποσό της επιχορήγησης αποδίδεται μέσω του αλληλόχρεου λογαριασμού ΙΚΑ-ΟΑΕΔ, με πίστωση του λογαριασμού του εργοδότη. Ωφελούμενοι είναι οι υπάλληλοι που απασχολούνται στις ξενοδοχειακές επιχειρήσεις με σχέση εργασίας αορίστου χρόνου όσο και το προσωπικό που απασχολείται με συμβάσεις ορισμένου χρόνου εφόσον ο εργοδότης επεκτείνει
 τις συμβάσεις αυτές έως το τέλος του 12μήνου του προγράμματος. Το πρόγραμμα απευθύνεται στις ξενοδοχειακές επιχειρήσεις συνεχούς λειτουργίας, που μπορεί να είναι κλασικού τύπου ξενοδοχεία, μοτέλ, επιπλωμένα διαμερίσματα, οργανωμένες τουριστικές κατασκηνώσεις, κάμπινγκ, που διαθέτουν άδεια λειτουργίας του ΕΟΤ. Προϋπόθεση για την ένταξή τους στο πρόγραμμα είναι να μην έχουν προχωρήσει σε μείωση προσωπικού μέσα στο τρίμηνο πριν την υποβολή της αίτησης. Μια ξενοδοχειακή επιχείρηση μπορεί να ενταχθεί στο πρόγραμμα για κάποια μόνον από τις μονάδες της (για παράδειγμα κατάλυμα, μαρίνες, spa, γκολφ κλπ). Σημειώνεται ότι η ενίσχυση που θα λάβει μια ξενοδοχειακή επιχείρηση δεν μπορεί να υπερβαίνει το ποσό των 200.000 ευρώ για χρονική περίοδο τριών ετών. Για ξενοδοχειακές μονάδες που περιλαμβάνουν συνδεδεμένες επιχειρήσεις οι ενισχύσεις υπολογίζονται αθροιστικά. Για την ένταξη στο πρόγραμμα απαιτείται η υποβολή ηλεκτρονικής αίτησης για επιχορήγηση μέσα στον μήνα που ακολουθεί τη λήξη της προθεσμίας υποβολής της Αναλυτικής Περιοδικής Δήλωσης τριμήνου. Τα απαιτούμενα δικαιολογητικά περιγράφονται αναλυτικά στην κοινή υπουργική απόφαση που έχει αναρτηθεί στο site του ΟΑΕΔ. Πρόγραμμα για στήριξη 680 απολυμένων στη Θεσσαλονίκη Την Τετάρτη 11 Ιανουαρίου ξεκινά επίσης και πρόγραμμα του ΟΑΕΔ για την επιδότηση απασχόλησης σε επιχειρήσεις οι οποίες θα προσλάβουν ανέργους από τους 680 απολυμένους επιχειρήσεων οι οποίες δέχθηκαν τις συνέπειες της κρίσης που πλήττει τον κλάδο και την περιοχή. Στόχος του προγράμματος είναι οι άνεργοι των επιχειρήσεων «ΤΕΞΑΠΡΕΤ ΑΕ»,
 «ΜΑΧΙΜ ΠΕΡΤΣΙΝΙΔΗΣ ΑΕ», «ROBERTO ΑΒΕΕ», «ΝΟΒΑ ΚΝΙΤ ΑΕ» «BELLE ΑΕ», «ΠΑΚ. ΚΕΝΤΑΠΟΤΖΙΔΗ ΑΕ», «ΕΥΡΩΒΑΦΗ ΑΕ», «EUROHOUSE ΑΕ», «ΘΕΜΕΛΙΟΔΟΜΗ ΑΕ» του Νομού Θεσσαλονίκης. Ωφελούνται επίσης πρώην εργαζόμενοι που βρίσκονταν σε επίσχεση εργασίας που έχει λήξει (είτε μετά από λύση της σχέσης εργασίας είτε μετά από οικειοθελή αποχώρηση) ή των οποίων η σύμβαση εργασίας στις επιχειρήσεις αυτές έχει λήξει. Οι άνεργοι πρέπει να έχουν προσέλθει


text:
στον ΟΑΕΔ για τη διαδικασία της εξατομικευμένης προσέγγισης, να έχουν συμφωνήσει σε ατομικό σχέδιο δράσης και εφόσον επιθυμούν να αυταπασχοληθούν να διαθέτουν επιπλέον αριθμό φορολογικού μητρώου και βεβαίωση ολοκλήρωσης ή νόμιμης απαλλαγής από στρατιωτικές υποχρεώσεις. Το πρόγραμμα προβλέπει την επιδότηση για τρία χρόνια επιχειρήσεων και εργοδοτών, που θα προσλάβουν ανέργους αυτής της κατηγορίας, είτε την επιχορήγηση των ίδιων των ανέργων επίσης για διάστημα τριών ετών, προκειμένου να δημιουργήσουν τη δική τους επιχείρηση. Ο προϋπολογισμός του προγράμματος είναι συνολικά 9.120.000 ευρώ για διάστημα τριών ετών και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο). 10/01/2012
 σήμερα η υποβολή αιτήσεων για τη συμμετοχή επιχειρήσεων στο πρόγραμμα «απασχόλησης και κατάρτισης δικαιούχων επιταγής επανένταξης στην αγορά εργασίας» του Οργανισμού Απασχόλησης Εργατικού Δυναμικού ΟΑΕΔ . Στόχος είναι η απασχόληση 10.000 επιδοτούμενων ανέργων, σε νέες θέσεις εργασίας, με την καταβολή ποσού ίσου προς το επίδομα ανεργίας, ως επιδόματος απασχόλησης στις επιχειρήσεις που προσλαμβάνουν ανέργους, καθώς και η κατάρτισή τους στο αντικείμενο απασχόλησής τους. Μέσω του προγράμματος ο ΟΑΕΔ προσφέρει κίνητρο στις επιχειρήσεις να προσλάβουν και να καταρτίσουν επιδοτούμενους ανέργους, διασφαλίζοντας ταυτόχρονα ότι δεν θα μειώσουν το προσωπικό τους, παλαιό και νέο, για διάστημα 36 έως 42 μηνών. Ο εργοδότης που προσφέρει τη θέση εργασίας, με πλήρη απασχόληση και ασφάλιση 25 ημερών μηνιαίως, λαμβάνει ως επιχορήγηση για κάθε προσλαμβανόμενο, ποσό ίσο με το επίδομα ανεργίας ή το επίδομα μακροχρόνια ανέργου που θα ελάμβανε ο άνεργος, για το διάστημα που υπολείπεται μέχρι τη λήξη της επιδότησής του (περιγράφεται στην εγκριτική απόφαση τακτικής ή μακροχρόνιας ανεργίας). Η επιχορήγηση προσαυξάνεται κατά 14 ευρώ ημερησίως, για 25 ημέρες το μήνα, εφόσον προσληφθεί επιδοτούμενος μακροχρόνια άνεργος. Μετά την πάροδο του διαστήματος αυτού, που αποτελεί την πρώτη φάση του προγράμματος και μέχρι τη συμπλήρωση 24 μηνών από την πρόσληψη (β' φάση προγράμματος), ο εργοδότης λαμβάνει ως επιχορήγηση ποσό ίσο προς το 90% των ασφαλιστικών εισφορών, εργοδοτών και εργαζομένων, πλέον των εισφορών
 υπέρ επικουρικών ταμείων. Εφόσον ο εργοδότης προχωρήσει και σε κατάρτιση του επιδοτούμενου τον οποίο προσέλαβε, η επιχορήγηση που λαμβάνει ανέρχεται στο 100% των ασφαλιστικών εισφορών, με επέκταση της διάρκειας του προγράμματος σε 30 μήνες. Η επιχορήγηση ασφαλιστικών εισφορών αποδίδεται μέσω του αλληλόχρεου λογαριασμού ΙΚΑ/ETAM-ΟΑΕΔ, ενώ οι εισφορές επικουρικών ταμείων καταβάλλονται απευθείας στην επιχείρηση. Ο εργοδότης δεσμεύεται να διατηρήσει το προσωπικό που προσέλαβε για 12 μήνες ακόμα μετά τη λήξη της επιδότησης. Δεσμεύεται επίσης να διατηρήσει
 πέραν των νέων θέσεων και το σύνολο των παλαιών θέσεων εργασίας καθ' όλη τη διάρκεια του προγράμματος (συνολικά 36 μήνες ή 42 μήνες στην περίπτωση που καταρτιστεί ο δικαιούχος). Στο πρόγραμμα μπορούν να υπαχθούν όλες οι ιδιωτικές επιχειρήσεις και γενικά εργοδότες του ιδιωτικού τομέα, υπό την προϋπόθεση ότι δεν έχουν προβεί, κατά τη διάρκεια του εξαμήνου πριν την αίτηση υπαγωγής στο πρόγραμμα, σε μείωση προσωπικού λόγω καταγγελίας σύμβασης εργασίας. Οι επιχειρήσεις που εξαιρούνται αναφέρονται αναλυτικά στην Πρόσκληση που έχει αναρτηθεί στην ηλεκτρονική διεύθυνση του ΟΑΕΔ, www.oaed.gr . Οι επιχειρήσεις που επιθυμούν να ενταχθούν στο πρόγραμμα, υποβάλλουν ηλεκτρονικά αίτηση υπαγωγής μέσω του συστήματος ηλεκτρονικών αιτήσεων του ΟΑΕΔ (http://ait.oaed.gr/) στο ΚΠΑ2, όπου υπάγεται η έδρα τους. Οι υπηρεσίες του


text:
ΟΑΕΔ υποδεικνύουν δικαιούχους ανέργους για πρόσληψη μέσω του προγράμματος. Από το πρόγραμμα ωφελούνται άνεργοι, δικαιούχοι «επιταγής επανένταξης στην αγορά εργασίας». Η επιταγή επανένταξης καθιερώθηκε με το Ν.3845 άρθρο 2, παρ.4 (ΦΕΚ 65/Α/6-5-2010). Αποτυπώνει τη μετατροπή της επιδότησης ανεργίας, για τους ανέργους που τη δικαιούνται, σε επιδότηση της απασχόλησής τους, καθώς το ποσό του επιδόματος ανεργίας καταβάλλεται
 ως επιχορήγηση στην επιχείρηση ή τον εργοδότη που θα προσφέρει εργασία με ασφάλιση στον άνεργο. Στον επιδοτούμενο χορηγείται από τον ΟΑΕΔ ταυτόχρονα με την εγκριτική απόφαση τακτικής ή μακροχρόνιας ανεργίας (αρχική, τροποποιητική ή συνέχιση), έντυπο στο οποίο αναγράφονται τόσο η διάρκεια όσο και το ποσό
 της επιδότησης, που δικαιούται. Η «αξία» της «επιταγής επανένταξης» ισοδυναμεί με το ποσό επιδότησης όπως διαμορφώνεται, μειούμενο σταδιακά μέχρι τη λήξη της τακτικής ή μακροχρόνιας επιδότησης ανεργίας. Σημειώνεται ότι δεν μπορούν να υπαχθούν στο πρόγραμμα άνεργοι που κατά το εξάμηνο πριν την ημερομηνία υποβολής της αίτησης εκδήλωσης ενδιαφέροντος, είχαν απασχοληθεί στην ίδια επιχείρηση, όπως και άτομα που τοποθετούνται αναγκαστικά με τις διατάξεις του Ν.2643/98. Για τη συμμετοχή στη δράση κατάρτισης των προσληφθέντων μέσω του προγράμματος ανέργων, η επιχείρηση υποβάλει αίτηση κατά την διάρκεια των
 πρώτων εννέα μηνών από την πρόσληψή τους. Οι ενέργειες κατάρτισης πρέπει να είναι σχετικές με το αντικείμενο της επιχείρησης, με την θέση εργασίας και με το προφίλ του εργαζόμενου. Η κατάρτιση υλοποιείται σε πιστοποιημένες δομές (ΚΕΚ). Η επιχορήγηση του εργοδότη για την κατάρτιση
 των προσληφθέντων δεν μπορεί να υπερβαίνει τα 2.000 ευρώ συνολικά ανά καταρτιζόμενο. Το πρόγραμμα κατάρτισης πρέπει να ολοκληρωθεί μέχρι τον 18ο μήνα απασχόλησης του ωφελούμενου. Οι αιτήσεις υπαγωγής των επιχειρήσεων στο πρόγραμμα υποβάλλονται επίσης ηλεκτρονικά στην ειδική περιοχή του διαδικτυακού τόπου του ΟΑΕΔ (http://ait.oaed.gr). Οι δαπάνες για την υλοποίηση της δράσης κατάρτισης καλύπτονται με συγχρηματοδότηση από την Ε.Ε. (Ευρωπαϊκό Κοινωνικό Ταμείο) και από εθνικούς πόρους (ύψους 20 εκατ. Ευρώ) στο πλαίσιο του επιχειρησιακού προγράμματος Ανάπτυξη Ανθρώπινου Δυναμικού. Σημειώνεται ότι η ενίσχυση που θα λάβει μια επιχείρηση, αθροιζόμενη με οποιαδήποτε άλλη de minimis ενίσχυση έχει λάβει ή θα λάβει, δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών (ή το ποσό των 100.000 ευρώ για επιχειρήσεις που δραστηριοποιούνται στον τομέα των οδικών μεταφορών). 19/12/2011
 από σήμερα, Δευτέρα, η προθεσμία υποβολής αιτήσεων για συμμετοχή στο πρόγραμμα του ΟΑΕΔ για την επιχορήγηση «επιχειρήσεων της Τοπικής Αυτοδιοίκησης πρώτου και δεύτερου βαθμού (Δήμων και Περιφερειών) για την
 απασχόληση ανέργων ηλικίας 55 έως 64 ετών». Το πρόγραμμα στοχεύει στην απασχόληση σε θέσεις εργασίας, πλήρους απασχόλησης, 5.000 ανέργων που έχουν απολυθεί από ιδιωτικές επιχειρήσεις
 και γενικά εργοδότες του ιδιωτικού τομέα και μακροχρόνια ανέργων, οι οποίοι αντιμετωπίζουν πρόσθετες δυσκολίες επανένταξης στην αγορά εργασίας λόγω της ηλικίας τους. Οι επιχειρήσεις, που προσλαμβάνουν τους ανέργους, δεσμεύονται να διατηρήσουν τις θέσεις εργασίας τους για 27 μήνες, ενώ η επιχορήγηση διαρκεί για 24 μήνες. Η επιχορήγηση ανέρχεται στο ποσό των 25 ευρώ για κάθε ημέρα πλήρους απασχόλησης. Από το πρόγραμμα μπορούν να ωφεληθούν μακροχρόνια άνεργοι (πάνω από 12 μήνες), ηλικίας 55 έως και 64 ετών, καθώς και άνεργοι πρώην εργαζόμενοι,
 ασφαλισμένοι στο ΙΚΑ ΕΤΑΜ, των οποίων η σύμβαση


text:
εξαρτημένης εργασίας αορίστου χρόνου, πλήρους ή μερικής απασχόλησης, καταγγέλθηκε από τις 15 Ιουλίου του 2010 και μετά αλλά και όσων η σύμβαση καταγγελθεί μέχρι τη λήξη του προγράμματος, επίσης ηλικίας 55 έως και 64 ετών. Οι ωφελούμενοι, θα πρέπει να διαθέτουν δελτίο ανεργίας σε ισχύ, να έχουν
 συμπληρώσει το τυποποιημένο έντυπο εξατομικευμένης προσέγγισης και να έχουν συμφωνήσει σε ατομικό σχέδιο δράσης. Δεν εντάσσονται στο πρόγραμμα
 άτομα με αναπηρία, που τοποθετούνται αναγκαστικά με τις διατάξεις του Ν.2643/98, όπως και άτομα που αναφέρονται αναλυτικά στην Πρόσκληση, η οποία έχει αναρτηθεί στην ηλεκτρονική διεύθυνση του ΟΑΕΔ. Επίσης, δεν είναι δυνατή η ένταξη στο πρόγραμμα για απασχόληση ανέργων τις βραδινές ώρες. Στο πρόγραμμα μπορούν να ενταχθούν, επιχειρήσεις Δήμων και Περιφερειών, οι οποίες ασκούν οικονομική δραστηριότητα. Η ενίσχυση, που θα λάβει μια επιχείρηση, χορηγείται βάσει του Κανονισμού
 της Επιτροπής για τις ενισχύσεις ήσσονος σημασίας (de minimis) και δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών. Σημειώνεται ότι στον έλεγχο της σώρευσης αθροίζονται και οι ενισχύσεις ήσσονος σημασίας που έχουν λάβει οι συνδεδεμένες με την αιτούσα επιχειρήσεις. Η μέγιστη δαπάνη για την υλοποίηση του προγράμματος ανέρχεται στα 75 εκατ. ευρώ και θα συγχρηματοδοτηθεί από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους, στο πλαίσιο του Επιχειρησιακού Προγράμματος «Ανάπτυξη του Ανθρώπινου Δυναμικού». Οι αιτήσεις υποβάλλονται στο ειδικό πεδίο του διαδικτυακού τόπου του ΟΑΕΔ, όπου επίσης περιγράφονται αναλυτικά τα απαιτούμενα δικαιολογητικά.
 Στην ίδια διεύθυνση παρέχονται αναλυτικές πληροφορίες για τις κατηγορίες ωφελουμένων, που μπορούν να ενταχθούν και τις επιχειρήσεις που εξαιρούνται. 19/12/2011
 Ο ΟΑΕΔ υλοποιεί 47 προγράμματα διατήρησης της εργασίας ύψους 3,2 δισ. ευρώ Περισσότερα
 από 808.000 άτομα, είτε ως εργαζόμενοι είτε ως αυτοαπασχολούμενοι είτε ως εκπαιδευόμενοι, έχουν ενταχθεί σε σαράντα επτά επιμέρους προγράμματα διατήρησης θέσεων εργασίας, προώθησης της απασχόλησης και επαγγελματικής
 εκπαίδευσης του ΟΑΕΔ συνολικού προϋπολογισμού 3,2 δισ. ευρώ, σύμφωνα με
 τα στοιχεία του ΟΑΕΔ από τις αρχές του 2010 μέχρι σήμερα. Εκτιμάται ότι
 με τις δράσεις αυτές έχει επιτευχθεί ανάσχεση του ρυθμού αύξησης της ανεργίας τουλάχιστον κατά 4% - 5%. Παράλληλα, στα μέτρα που υλοποιεί ο ΟΑΕΔ στο πεδίο της κοινωνικής προστασίας των ανέργων και των εργαζομένων –επιδόματα ανεργίας, προγράμματα πλησίον της σύνταξης, κάλυψη της ιατροφαρμακευτικής περίθαλψης των μακροχρόνια ανέργων, παροχές οικογένειας και μητρότητας– εντάσσονται περίπου 1.200.000 άτομα, ενώ οι δράσεις αυτές εκτιμάται ότι θα κοστίσουν το τρέχον έτος 2,8 δισ. ευρώ Παράλληλα, το προσεχές διάστημα αναμένεται να ανακοινωθούν 5 νέα προγράμματα ύψους 289 εκατ. ευρώ για περίπου 31.000 ανέργους με στόχο την προώθηση της απασχόλησης. Αναλυτικότερα: • Πρόγραμμα «Επιταγή επανένταξης» στην αγορά εργασίας, με τη μετατροπή του επιδόματος ανεργίας σε οικονομική ενίσχυση για την εργασία και την επαγγελματική κατάρτιση 10.000 επιδοτούμενων ανέργων, προϋπολογισμού 120.000.000 ευρώ. • Πρόγραμμα επιχορήγησης επιχειρήσεων της τοπικής αυτοδιοίκησης πρώτου & δεύτερου βαθμού (δήμων & περιφερειών) για την απασχόληση 5.000
 ανέργων ηλικίας 55-64 ετών, προϋπολογισμού 75.000.000 ευρώ. • Πρόγραμμα διατήρησης 10.000 θέσεων εργασίας σε τουριστικές επιχειρήσεις συνεχούς λειτουργίας με επιχορήγηση μέρους των εργοδοτικών εισφορών, προϋπολογισμού 18.600.000 ευρώ. • Επιχορήγηση επιχειρήσεων για την πρόσληψη 5.000 ανέργων πτυχιούχων ανώτατων εκπαιδευτικών ιδρυμάτων πανεπιστημιακού και τεχνολογικού τομέα έως


text:
35 ετών, προϋπολογισμού 70.000.000 ευρώ. • Τοπικό ολοκληρωμένο πρόγραμμα για 680 ανέργους των επιχειρήσεων: «ΤΕΞΑΠΡΕΤ Α.Ε.», «Μαξίμ Περτσινίδης Α.Ε.», «Roberto ΑΒΕΕ», «ΝΟΒΑ ΚΝΙΤ Α.Ε.», «BELLE Α.Ε.», «ΠΑΚ. Κενταποτζίδη Α.Ε.», «Ευρωβαφή Α.Ε.», «Eurohouse Α.Ε.», «Θεμελιοδομή Α.Ε.» του Νομού Θεσσαλονίκης, προϋπολογισμού 7.200.000 ευρώ. 11/10/2011
 Πρόγραμμα ΟΑΕΔ για μαθητευόμενους Πρόσκληση σε συνεργασία απευθύνει ο ΟΑΕΔ προς επιχειρηματίες και ελεύθερους επαγγελματίες, προκειμένου να απασχολήσουν εκπαιδευόμενους των Επαγγελματικών Σχολών Μαθητείας. Κατά τα τέσσερα εξάμηνα μαθητείας οι μαθητές αμείβονται για την εργασία τους στον εργοδότη όπου γίνεται η πρακτική τους άσκηση και η αμοιβή του ασκούμενου μαθητή αναλογεί στο 70% του κατώτατου μισθού που ορίζει η Εθνική Γενική Συλλογική Σύμβαση Εργασίας. Η επιδότηση της πρακτικής άσκησης συγχρηματοδοτείται στο πλαίσιο του ΕΣΠΑ από το Επιχειρησιακό Πρόγραμμα «Εκπαίδευση και Διά Βίου Μάθηση» με την αρ. Α50462/25-8-2010 απόφαση ένταξης πράξης. Με την επιδότηση της ημερήσιας αμοιβής του μαθητευόμενου κατά 12 ευρώ από τον ΟΑΕΔ η επιβάρυνση για τον εργοδότη περιορίζεται στο ποσό των 11,5 ευρώ ημερησίως. Οι ενδιαφερόμενοι επιχειρηματίες και επαγγελματίες μπορούν να ενημερωθούν αναλυτικότερα για την πρακτική άσκηση των μαθητών των ΕΠΑΣ Μαθητείας στα τηλέφωνα 210-9989711 - 9989919 (κ. Δημοπούλου, κ. Μπαρτσώκα). 29/07/2011
 Κίνητρα για την πρόσληψη 5.000 άνεργων πτυχιούχων Ενισχυμένα κίνητρα (ημερήσια επιχορήγηση 30 ευρώ τους πρώτους 12 μήνες + επιδότηση 100% των εισφορών εργοδότη και εργαζομένου για τους επόμενους 12 μήνες) καθιερώνονται, για πρώτη φορά, για την πρόσληψη άνεργων πτυχιούχων. Το πρόγραμμα που αποφάσισαν να προωθήσουν άμεσα η ηγεσία του υπουργείου Εργασίας και Κοινωνικής Ασφάλισης και ο διοικητής του ΟΑΕΔ Ηλ. Κικίλιας, ώστε να αντιμετωπιστούν η δυσκολία ένταξης των πτυχιούχων στην αγορά εργασίας και τα φαινόμενα υποαπασχόλησης και ετεροαπασχόλησής τους, θα αφορά, σε πρώτο στάδιο, 5.000 άνεργους πτυχιούχους ανωτάτων εκπαιδευτικών ιδρυμάτων πανεπιστημιακού και τεχνολογικού τομέα, ηλικίας έως 35 ετών. Σύμφωνα με το πρόγραμμα, το οποίο συζητείται να διευρυνθεί (φτάνοντας ενδεχομένως τους 10.000 ωφελούμενους): Η επιχορήγηση για κάθε ημέρα πλήρους απασχόλησης για τους πρώτους 12 μήνες ανέρχεται στο ποσό των 30 ευρώ. Για τους υπόλοιπους 12 μήνες για τους ασφαλιζόμενους στο ΙΚΑ ? ΕΤΑΜ ως ποσό επιχορήγησης ορίζεται το ποσό που αντιστοιχεί στο ύψος των μηνιαίων ασφαλιστικών εισφορών (εργοδοτών και εργαζομένων). Για τους πτυχιούχους οι οποίοι ασφαλίζονται στα οικεία ασφαλιστικά ταμεία (κύριας και επικουρικής ασφάλισης) πλην ΙΚΑ-ΕΤΑΜ ως ποσό επιχορήγησης ορίζεται το ποσό που αντιστοιχεί στο ύψος των μηνιαίων ασφαλιστικών εισφορών (εργοδοτών και εργαζομένων) το οποίο δεδομένου ότι δεν ικανοποιείται μέσω του αλληλόχρεου, θα καταβάλλεται απευθείας στην επιχείρηση. Υπολογισμός Ως βάση επιχορήγησης λαμβάνονται οι πραγματικές ακαθάριστες μηνιαίες αποδοχές των εργαζομένων/επιχορηγουμένων που αντιστοιχούν μέχρι του ύψους του κατώτατου βασικού μισθού, όπως ορίζεται κάθε φορά από την ΕΓΣΣΕ. Η επιχορήγηση θα υπολογίζεται για κάθε μήνα πλήρους απασχόλησης για τους μισθωτούς και για τους ημερομισθίους, εφόσον υπάρχουν τουλάχιστον 25 ημέρες ασφάλισης. Κατά τη διάρκεια της επιχορήγησης, ωστόσο, μισθωτός, επιχορηγούμενος ή μη, θα μπορεί να εργαστεί κάτω των 25 ημερών ασφάλισης, για 6 μήνες και κατά τη διάρκεια της τρίμηνης δέσμευσης λιγότερες από 25 ημέρες ασφάλισης, μόνο για 1 μήνα. Δέσμευση Οι επιχειρήσεις υποχρεούνται να διατηρήσουν τις επιχορηγούμενες θέσεις εργασίας για 27 μήνες (τρεις μήνες χωρίς επιχορήγηση) και σε περίπτωση που


text:
η επιχείρηση μειώσει το επιχορηγούμενο προσωπικό της και δεν το αντικαταστήσει μέσα σε 30 ημέρες, το πρόγραμμα θα διακόπτεται κατά τόσες θέσεις εργασίας όσες μειώθηκε το προσωπικό. Ποιοι άνεργοι εντάσσονται Οι πτυχιούχοι θα πρέπει: Να έχουν την ιδιότητα του ανέργου και να διαθέτουν δελτίο ανεργίας σε ισχύ ή βεβαίωση. Να είναι Έλληνες πολίτες ή πολίτες άλλου κράτους - μέλους της Ε.Ε. ή να είναι ομογενείς που έχουν δικαίωμα διαμονής και απασχόλησης στη χώρα μας. Να είναι πτυχιούχοι ανώτατων εκπαιδευτικών ιδρυμάτων πανεπιστημιακού ή τεχνολογικού τομέα, έως 35 ετών (να διανύουν δηλαδή το 35ο έτος της ηλικίας τους). Οι πτυχιούχοι αλλοδαπής να διαθέτουν βεβαίωση ισοτιμίας και αντιστοιχίας, όπου απαιτείται, από το ΔΟΑΤΑΠ. Δεν εντάσσονται Τα άτομα που κατά το τελευταίο 12μηνο, πριν από την ημερομηνία υπαγωγής τους στο πρόγραμμα, είχαν απασχοληθεί καθ' οιονδήποτε τρόπο στην ίδια επιχείρηση ή σε συνδεδεμένες επιχειρήσεις ή σε επιχειρήσεις που μεταβιβάστηκαν ή αλλάζουν νομική μορφή ή διαλύονται και επαναλειτουργούν στον ίδιο ή σε άλλο χώρο με το αυτό αντικείμενο δραστηριότητας. Τα άτομα που απασχολούνταν στον ίδιο χώρο σε άλλο εργοδότη με όμοια δραστηριότητα. Ατομα που τοποθετούνται αναγκαστικά με τις διατάξεις του Ν.2643/98. Τα άτομα που θα προσληφθούν για την κάλυψη συμβατικών υποχρεώσεων της επιχείρησης όπως της δημιουργίας θέσεων εργασίας από επενδυτικά σχέδια που εντάσσονται σε άλλο καθεστώς ενίσχυσης, που αφορά σε μισθολογικό και μη μισθολογικό κόστος των προσληφθέντων. Ατομα που θα απασχοληθούν με μίσθωση - σύμβαση έργου ή έμμισθη εντολή. Προϋποθέσεις ένταξης και ενίσχυση Κεφαλαιακές απαιτήσεις Για να ενταχθεί μια επιχείρηση στο πρόγραμμα: 1. Δεν θα πρέπει να έχει κάνει μείωση προσωπικού κατά τη διάρκεια του τριμήνου πριν από την αίτηση. Σε αυτές τις περιπτώσεις, η επιχείρηση θα πρέπει να έχει αντικαταστήσει το μισθωτό έως την ημερομηνία υποβολής της αίτησης συμμετοχής. Δεν θεωρείται, πάντως, μείωση η καταγγελία σύμβασης εργασίας λόγω συνταξιοδότησης και η καταγγελία σύμβασης εργασίας ορισμένου χρόνου που οφείλεται σε σπουδαίο λόγο. 2. Η ενίσχυση δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών. Αν δραστηριοποιείται στον τομέα των οδικών μεταφορών δεν πρέπει να υπερβαίνει το ποσό των 100.000 ευρώ στην τριετία. Η κατανομή των θέσεων Για το πρόγραμμα του ΟΑΕΔ 2.750 θέσεις σε Κρήτη, Ιόνια Νησιά, Β. Αιγαίο, Ανατολική Μακεδονία & Θράκη, Ήπειρο, Θεσσαλία, Δ. Ελλάδα και Πελοπόννησο 2.050 θέσεις σε Αττική, Κεντρική και Δυτική Μακεδονία 200 θέσεις σε Νότιο Αιγαίο και Στερεά Ελλάδα 29/06/2011
 Θα ισχύει ακόμη και για επιχείρηση με έναν εργαζόμενο
 (Φωτογραφία: ΑΠΕ ) Aθήνα
 Σύμφωνα με την εφημερίδα «Τα Νέα», με εγκύκλιο του ΙΚΑ-ΕΤΑΜ, ύστερα από την τροποποίηση που έκανε ο ΟΑΕ∆, στο πρόγραμμα μπορεί να ενταχθεί εργοδότης που απασχολεί ακόμη και έναν εργαζόμενο. Η επιδότηση της εργοδοτικής εισφοράς για μισθό 1.300 ευρώ φτάνει τα 273,59 ευρώ (αντί εισφοράς 364,78 ευρώ, ο εργοδότης καταβάλλει 91,19 ευρώ) και ισχύει και για τα δώρα και το επίδομα αδείας. Προϋπόθεση είναι να διατηρηθεί η θέση εργασίας για 18 μήνες (12 μήνες με επιδότηση + 6 μήνες χωρίς επιδότηση). Στις επιχειρήσεις με πάνω από 50 άτομα μπορούν να ενταχθούν σε πρόγραμμα επιδότησης των εισφορών έως 30 εργαζόμενοι. Με εγκύκλιό


text:
του το ΙΚΑ ενημερώνει τους επιχειρηματίες που επιθυμούν να ενταχθούν στο ανανεωμένο πρόγραμμα του ΟΑΕ∆ – για το 2011 – επιχορήγησης 200.000 θέσεων πλήρους απασχόλησης, με επιδότηση των εργοδοτικών εισφορών για τη διατήρηση 400.000 θέσεων εργασίας, ότι υπάρχουν τροποποιήσεις σε σχέση με το πρόγραμμα του 2010 στα εξής σημεία: -Το ανώτατο όριο των επιχορηγούμενων μειώνεται σε 30 αντί για 80 εργαζόμενους που ίσχυε σε επιχειρήσεις που απασχολούν πάνω από 50 άτομα.
 -Στο πρόγραμμα εντάσσονται και επιχειρήσεις που απασχολούν ένα άτομο με πλήρη απασχόληση. Ως ποσό επιχορήγησης ορίζεται το ποσό που αντιστοιχεί στο 75% των μηνιαίων εργοδοτικών εισφορών για όλους τους κλάδους κύριας ασφάλισης του ΙΚΑ (μεικτή, ΒΑΕ και επαγγελματικός κίνδυνος) και της επικουρικής ασφάλισης του ΕΤΕΑΜ, καθώς και στις μηνιαίες εργοδοτικές εισφορές, εκείνων που το ΙΚΑ εισπράττει ή συνεισπράττει υπέρ Φορέων και Κλάδων Κοινωνικής Ασφάλισης. Επίσης, ως ποσό επιχορήγησης ορίζεται επιπλέον το ποσό που αντιστοιχεί στο 75% των εργοδοτικών εισφορών, των δώρων Χριστουγέννων και Πάσχα και των επιδομάτων αδείας. Newsroom ΔΟΛ
 Thursday November 25, 2010 04:00 PM
 «Ειδικό διετές πρόγραμμα προώθησης της απασχόλησης με επιχορήγηση των ασφαλιστικών εισφορών για την πρόσληψη 25.000 ανέργων» O Οργανισμός ενημερώνει τους ενδιαφερομένους ότι από Δευτέρα 29-11-2010 μπορούν να υποβάλουν αίτηση για υπαγωγή στο «Ειδικό διετές πρόγραμμα προώθησης της απασχόλησης με επιχορήγηση των ασφαλιστικών εισφορών για την πρόσληψη 25.000 ανέργων» και για άτομα που θα προσλάβουν με καθεστώς μερικής απασχόλησης.
 «Ειδικό τετραετές πρόγραμμα προώθησης της απασχόλησης με επιχορήγηση των ασφαλιστικών εισφορών για την πρόσληψη 40.000 ανέργων» O Οργανισμός ενημερώνει τις γυναίκες αυτοαπασχολούμενες που απασχολούν έως ένα (1) άτομο, ότι μπορούν από Δευτέρα 29-11-2010 να ενταχθούν στο «Ειδικό τετραετές πρόγραμμα προώθησης της απασχόλησης με επιχορήγηση των ασφαλιστικών εισφορών για την πρόσληψη 40.000 ανέργων» για τη δημιουργία μίας (1) νέας θέσης εργασίας με σκοπό την υποστήριξη της λειτουργίας της ατομικής τους επιχείρησης, για χρονικό διάστημα από έξι (6) έως δεκαοκτώ (18) μήνες, κατά το διάστημα απουσίας τους από την επιχείρηση λόγω κυοφορίας, λοχείας ή φροντίδας παιδιών, εφόσον κατά τον έλεγχο υπαγωγής προσκομίσουν τα απαραίτητα δικαιολογητικά. Μετά τη λήξη του χρονικού διαστήματος για το οποίο θα ενταχθούν στο πρόγραμμα (από 6 έως 18 μήνες), εφόσον το επιθυμούν δύνανται να συνεχίσουν το πρόγραμμα για το υπολειπόμενο χρονικό διάστημα μέχρι την συμπλήρωση των σαράντα οκτώ (48) μηνών επιχορήγησης και της δέσμευσης των δώδεκα (12) μηνών χωρίς επιχορήγηση.
 Απαραίτητη προϋπόθεση για την ένταξη στο πρόγραμμα είναι η μη πραγματοποίηση απολύσεων προσωπικού τρεις μήνες πριν την υποβολή αίτησης για ένταξη σε αυτό, όπως και καθ' όλη τη διάρκειά του (Φωτογραφία: ΑΠΕ ) Αθήνα
 Η υποβολή των ηλεκτρονικών αιτήσεων θα λήξει αυτόματα μέσω του ηλεκτρονικού συστήματος αιτήσεων, ύστερα από την κάλυψη των θέσεων. Οι αλλαγές που επήλθαν στο πρόγραμμα αφορούν τα εξής σημεία:
 1) Οι επιχειρήσεις που απασχολούν άνω των 50 ατόμων μπορούν να επιχορηγούνται στο εξής για 30 εργαζόμενους κατ' ανώτατο όριο, αντί των 80 εργαζομένων που ίσχυε με το προηγούμενο πρόγραμμα. 2) Στο νέο πρόγραμμα δύνανται να ενταχθούν και οι επιχειρήσεις που απασχολούν έναν εργαζόμενο με πλήρη απασχόληση. Στην κατηγορία αυτή η επιδότηση αντιστοιχεί στο 75% των μηνιαίων εργοδοτικών εισφορών. 3)


text:
Σύμφωνα με την κοινοτική νομοθεσία η ενίσχυση που θα λάβει μια επιχείρηση, αθροιζόμενη με οποιαδήποτε άλλη ενίσχυση έχει λάβει ή θα λάβει η επιχείρηση, δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών.
 Ειδικά για τις επιχειρήσεις που δραστηριοποιούνται στον τομέα των οδικών μεταφορών το συνολικό ποσό ενισχύσεων δεν πρέπει να υπερβαίνει το ποσό των 100.000 ευρώ σε οποιαδήποτε περίοδο τριών οικονομικών ετών. Ο προϋπολογισμός του προγράμματος φθάνει τα 992 εκατ. ευρώ. Ο εργοδότης υποχρεούται να διατηρήσει πέραν των επιδοτούμενων και αντίστοιχο αριθμό προσωπικού με μη επιδοτούμενους εργαζόμενους. Απαραίτητη προϋπόθεση για την ένταξη στο πρόγραμμα είναι η μη πραγματοποίηση απολύσεων προσωπικού τρεις μήνες πριν την υποβολή αίτησης για ένταξη σε αυτό, όπως και καθ' όλη τη διάρκειά του. Σε περίπτωση απολύσεων προσωπικού οφείλει να έχει αντικαταστήσει το μισθωτό έως την ημερομηνία υποβολής της αίτησης. Το πρόγραμμα δίνει έμφαση στις ειδικές ομάδες εργαζομένων, δηλαδή τα άτομα με αναπηρία και τους εργαζόμενους ηλικίας 50 ετών και άνω. Ο ΟΑΕΔ καλύπτει το ποσό που αντιστοιχεί στις μηνιαίες εργοδοτικές εισφορές του ΙΚΑ - ΕΤΑΜ, για όλους τους κλάδους κύριας και της επικουρικής ασφάλισης. Το ποσό επιχορήγησης φθάνει το 100% των εισφορών για επιχειρήσεις με δύο εργαζόμενους και άνω και το 75% για τις επιχειρήσεις με ένα άτομο πλήρους απασχόλησης. Οι εισφορές υπολογίζονται με βάση τις πραγματικές μηνιαίες ακαθάριστες αποδοχές των εργαζομένων - επιχορηγουμένων που αντιστοιχούν μέχρι του ύψους των 2.000 ευρώ για τα άτομα με αναπηρία, 1.800 ευρώ για εργαζόμενους ηλικίας 50 ετών και άνω και 1.300 ευρώ για τους άλλους εργαζόμενους.
 Ποιοι δικαιούνται επιδότηση εισφορών από τον ΟΑΕΔ και για έναν εργαζόμενο Το 75% της εργοδοτικής εισφοράς που αναλογεί στο μισθό ακόμη και ενός απασχολούμενου θα «καλύπτει» από φέτος ο ΟΑΕΔ. Την απόφαση να επεκταθεί και σε όσους απασχολούν μόνο έναν εργαζόμενο το πρόγραμμα της επιδότησης των εισφορών για τη διατήρηση των θέσεων εργασίας που ξεκίνησε το 2010 και ήδη έχει «καλύψει» 120.000 θέσεις (σε σύνολο 200.000) έλαβε η διοίκηση του ΟΑΕΔ ύστερα από εισήγηση του διοικητή του Οργανισμού Ηλ. Κικίλια...
 Σύμφωνα με την απόφαση στις επόμενες εβδομάδες ο ΟΑΕΔ θα δέχεται ηλεκτρονικά αιτήσεις επιδοτήσεων και από όσους απασχολούν ένα εργαζόμενο. Η επιχορήγηση Η επιχορήγηση για τις κατηγορίες των επιχειρήσεων με ένα άτομο πλήρους απασχόλησης ορίζεται στο 75% των μηνιαίων εργοδοτικών εισφορών, για όλους τους κλάδους κύριας ασφάλισης του ΙΚΑ-ΕΤΑΜ (μεικτή, βαρέα και Επαγγελματικός Κίνδυνος) και της επικουρικής ασφάλισης του ΕΤΕΑΜ. Το ποσό επιχορήγησης αποδίδεται μέσω της χρέωσης του αλληλόχρεου λογαριασμού ΙΚΑ-ΟΑΕΔ και της αντίστοιχης πίστωσης του λογαριασμού του εργοδότη και είναι για άτομα με αναπηρία σε ποσοστό 75% σε μισθό έως 2.000 ευρώ, για εργαζόμενους ηλικίας 50 ετών και πάνω 75% σε μηνιαίες ακαθάριστες αποδοχές έως 1.800 ευρώ και για κάθε άλλη κατηγορία εργαζομένου το 75% σε αποδοχές μέχρι 1.300 ευρώ. Σημειώνεται ότι για τις επιχειρήσεις με προσωπικό από δύο άτομα και πάνω η επιδότηση ήταν και παραμένει στο 100%. Δέσμευση Οι επιχειρήσεις που απασχολούν ένα άτομο πλήρους απασχόλησης, θα υποχρεούνται να διατηρήσουν τη θέση εργασίας του επιχορηγούμενου εργαζόμενου και το ίδιο καθεστώς απασχόλησης για 18


text:
μήνες (όπως ισχύει και για τις μεγαλύτερες επιχειρήσεις). Ανακατανομή Σύμφωνα με τα στοιχεία του ΟΑΕΔ το 2011 θα επιχορηγηθούν συνολικά 80.000 θέσεις καθώς το 2010 το σχετικό πρόγραμμα «κάλυψε» 120.000 θέσεις (σε σύνολο 200.000) δεσμεύοντας τις επιχειρήσεις να διατηρήσουν 263.560 θέσεις εργασίας (επιχορηγούμενες και μη). Οι μεγάλες επιχειρήσεις, με προσωπικό πάνω από 50 άτομα, απορρόφησαν το 100% των προσφερόμενων επιχορηγήσεων (40.000 θέσεις) και για το λόγο αυτό θα διατεθούν φέτος άλλες 10.000 θέσεις με νέο ανώτατο όριο ανά επιχείρηση έως 30 επιχορηγούμενες θέσεις. Οι μεσαίες επιχειρήσεις με 10 - 49 άτομα απορρόφησαν σχεδόν το 80% των επιχορηγούμενων θέσεων (46.500 σε σύνολο 60.000) ενώ οι μικρές των 2-9 ατόμων μόνο το 34% (34.000 σε σύνολο 100.000 θέσεων). Με την παράταση του προγράμματος το 2011 και το «άνοιγμα» στις επιχειρήσεις με ένα άτομο, υπολογίζεται ότι το 45% των επιχορηγούμενων θέσεων θα «καλυφθούν» από τις πολύ μικρές επιχειρήσεις, το 30% από τις επιχειρήσεις που απασχολούν από 10-49 άτομα και το 25% από τις επιχειρήσεις με 50 άτομα και πάνω. Η μέγιστη δαπάνη θα φτάσει, το 2011, τα 744 εκατ. ευρώ. Προϋπόθεση: Η ενίσχυση που θα λάβει μία επιχείρηση, αθροιζόμενη με οποιαδήποτε άλλη de minimis ενίσχυση έχει λάβει ή θα λάβει, δεν θα πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών. 11/1/2011
 Πρόγραμμα εργασιακής εμπειρίας ανέργων ηλικίας 16-24 ετών
 Την απόκτηση εργασιακής εμπειρίας ανέργων ηλικίας 16-24 ετών, νεοεισερχομένων στην αγορά εργασίας, με την απασχόλησή τους σε ιδιωτικές επιχειρήσεις, προβλέπει πρόγραμμα του ΙΚΑ. Εγκύκλιος που εξέδωσε χθες ο ασφαλιστικός φορέας παρέχει οδηγίες προς τις επιχειρήσεις για το πρόγραμμα επιχορήγησης για την απόκτηση εργασιακής εμπειρίας 10.000 ανέργων. Οι επιχειρήσεις θα συνάπτουν με τους ανέργους συμβάσεις απόκτησης εργασιακής εμπειρίας διάρκειας έως δώδεκα μηνών. Μετά το πέρας της σύμβασης είναι δυνατή η συνέχιση της επιχορήγησης, εφόσον μετατραπεί σε σύμβαση εργασίας για επιπλέον χρονικό διάστημα δώδεκα μηνών. Δικαιούχοι είναι όλες οι ιδιωτικές επιχειρήσεις και γενικά εργοδότες του ιδιωτικού τομέα. Για να υπαχθεί μια ιδιωτική επιχείρηση στο πρόγραμμα, δεν θα πρέπει να έχει προβεί, κατά τη διάρκεια του εξαμήνου πριν από την αίτηση υπαγωγής στο πρόγραμμα, σε μείωση προσωπικού λόγω καταγγελίας σύμβασης εργασίας. Σε περίπτωση απόλυσης η επιχείρηση θα πρέπει να έχει προβεί σε αντικατάσταση του μισθωτού έως την ημερομηνία υποβολής της αίτησης συμμετοχής στο πρόγραμμα. Η διάρκεια της επιχορήγησης που αφορά στην απόκτηση εργασιακής εμπειρίας ορίζεται έως 12 μήνες. ?ς ποσό επιχορήγησης ορίζεται το ποσό των ασφαλιστικών εισφορών των κλάδων σύνταξης, ασθενείας σε είδος και επαγγελματικού κινδύνου του ΙΚΑ-ΕΤΑΜ, όπως αυτό υπολογίζεται επί των ακαθάριστων αποδοχών του 80% του κατώτατου βασικού μισθού ή επί των ακαθάριστων μηνιαίων αποδοχών του 80% του κατώτατου ημερομισθίου, όπως ορίζεται κάθε φορά από την ΕΓΣΣΕ. Το ποσό της επιχορήγησης αποδίδεται μέσω της χρέωσης του αλληλόχρεου λογαριασμού ΙΚΑ-ΕΤΑΜ-ΟΑΕ? και της αντίστοιχης πίστωσης του λογαριασμού του εργοδότη. 11/2/2011
 ΘΕΜAΤΑ ΦΟΡΟΛΟΓΙΚΟΥ ΕΝΔΙΑΦΕΡΟΝΤΟΣ(ΕΠΙΧΕΙΡΗΣΕΩΝ) ΘΕΜAΤΑ ΦΟΡΟΛΟΓΙΚΟΥ ΕΝΔΙΑΦΕΡΟΝΤΟΣ(ΕΠΙΧΕΙΡΗΣΕΩΝ) ΑΠΟ 20/11/2013
 Όλες οι συχνές ερωτήσεις και απαντήσεις για τις 27.948 θέσεις μέσω ΟΑΕΔ ΕΓΧΕΙΡΙΔΙΟ ΤΟΥ ΥΠ.. ΟΙΚΟΝΟΜΙΚΩΝ ΓΙΑ ΤΑ ΣΥΝΗΘΕΣΤΕΡΑ ΕΡΩΤΗΜΑΤΑ ΠΟΛΙΤΩΝ
 ΕΦΑΡΜΟΓΗ ΓΙΑ ΚΑΤΑΧΩΡΗΣΗ ΑΠΟΔΕΙΞΕΩΝ
 ΚΟΥΤΑΛΗΣ 3 ΑΙΓΙΟ ΤΚ:25100
 ΤΗΛ-ΦΑΞ:2691020685
 email:fourkislogistics@gmail.com
 Awesome Inc. πρότυπο.


text:
Αίτηση για εισιτήρια κοινωνικού τουρισμού ΟΑΕΔ 2013Αίτηση για εισιτήρια κοινωνικού τουρισμού ΟΑΕΔ 2013xenesglosses » 21 Αυγούστου 2013, 20:18 » οαεδ, τουρισμου, κοινωνικου, εισιτηρια« Αίτηση για εισιτήρια κοινωνικού τουρισμού ΟΑΕΔ 2013 »
 ΟΑΕΔ – Αίτηση για εισιτήρια κοινωνικού τουρισμού ΟΑΕΔ 2013 Ξεκίνησε την Τετάρτη στο www.oaed.gr, 14 Αυγούστου 2013, η διαδικασία υποβολής αιτήσης για την επιταγή κοινωνικού τουρισμού ΟΑΕΔ 2013 2014 και επιθυμούν να συμμετάσχουν στο πρόγραμμα του ΟΑΕΔ Επιδότηση Διακοπών Εργαζομένων, Ανέργων και των Οικογενειών αυτών με Επιταγή Κοινωνικού Τουρισμού έτους 2013- 2014 . Σύμφωνα με σχετική ανακοίνωση, ο αριθμός των ωφελουμένων για τον Κοινωνικό τουρισμό ΟΑΕΔ ανέρχεται στα 110.000 άτομ... Διαβάστε ολόκληρο το άρθρο »Αναζητήσεις- οαεδ αιτηση χορηγησης εισητηρια κοι- google οαεδ εισητηρια κοινωνικου τουρισμουΟαεδΤουρισμουΚοινωνικουΤι πρέπει να κάνετε αν αντιμετωπίσετε πρόβλημα με την αίτηση του ΟΑΕΔAποκάλυψη-σοκ για τον καρκίνο: Το καλύτερα κρυμμένο μυστικό!!! (ΔΙΑΒΑΣΤΕ ΚΑΙ ΔΙΑΔΩΣΤΕ ΤΟ)
 Σύλλογος ΠΕ "Γ. Σεφέρης": Σύσκεψη με τους εργαζόμενους μέσω ΟΑΕΔ- Συγκρότηση επιτροπής αγώναΟΛΜΕ: Σχετικά με την αίτηση ακυρώσεως γονιών και μαθητών ΕΠΑΛ στο ΣτΕΚαθορισμός αριθμού μαθητών των ΕΠΑΣ Μαθητείας του ΟΑΕΔ, που θα απασχοληθούν για πρακτική άσκηση στο Δημόσιο ΤομέαΟΛΜΕ: Για την αίτηση ακύρωσης στο ΣτΕΧρεοκοπεί η Ουκρανία και πουλάει αυτοκίνητα υπουργείων – Βόμβα Κλίντον: Πούτιν όπως Χίτλερ – Βίντεο από το λιντσάρισμα του απεσταλμένου του ΟΗΕΥπ. Παιδείας: Διευκρινίσεις ως προς την εφαρμογή του θεσμού της ΑξιολόγησηςΠροσοχή: Έρχεται στον υπολογιστή σας ο χειρότερος ιός που ανακοινώθηκε ποτέ8ος Μαθηματικός Διαγωνισμός για μαθητές ΔημοτικούΒΙΝΤΕΟ: Γ. Αυξεντίου: "Μάθατε πως πολεμούν οι Έλληνες... θα μάθετε και πως πεθαίνουν"ΑΙΤΗΣΗ-ΔΗΛΩΣΗ ΓΙΑ ΠΑΝΕΛΛΑΔΙΚΕΣ ΕΞΕΤΑΣΕΙΣ ΓΕΛ ΚΑΙ ΕΠΑΛ Β ́ 2014Σύλλογος ΠΕ "Γ. Σεφέρης": Πρόσκληση στους εργαζόμενους που τοποθετήθηκαν σε σχολεία μέσω ΟΑΕΔΤην άφησε μικρό κοριτσάκι για να πάει στον πόλεμο και όταν γύρισε την βρήκε πoρνοστάρ [βίντεο]Χαιρετισμός του υπ. Παιδείας στην ημερίδα του ΟΑΕΔ για το θεσμό της ΜαθητείαςΣΧΕΤΙΚΕΣ ΕΙΔΗΣΕΙΣΚοινωνικου ΤουρισμουΤουρισμου ΟαεδΕισιτηρια ΚοινωνικουΟΑΕΔ πάνω από 27.700 νέες θέσεις...Ελένη Μενεγάκη: Το νευρικό γέλιο στον...ΟΑΕΔ – Θέσεις για 1.059 πτυχιούχους ΑΕΙ/ΑΤΕΙ11-03-14 Επίσημη επίσκεψη του Υπουργού...Αναστασιάδης για ανασχηματισμό: Δεν...72.000 καθηγητές, είμαστε πολλοί!...Συντονιστικό σωματείων και εργαζομένων...Οι καθηγητές της Θεσσαλονίκης συνεχίζουν...Όλες οι αλλαγές που προωθεί το Υπ....
 ΟΑΕΔ – Διαδικασία έκδοσης κλειδαρίθμουΗ Δήμητρα Αλεξανδράκη βάζει φωτιά στο Instagram14-02-14 Χαιρετισμός του Υπουργού Παιδείας και Θρησκευμάτων, Κωνσταντίνου Αρβανιτόπουλου στην ημερίδα του ΟΑΕΔ για το ...Χαιρετισμός του Υπουργού Παιδείας και Θρησκευμάτων, Κωνσταντίνου Αρβανιτόπουλου στην ημερίδα του ΟΑΕΔ για το θεσμό της ΜαθητείαςΠουλήθηκε η Αρβανιτίδης : Περνάει στα χέρια της Karipidis BrosΚαλό ταξίδι Θεοδώρα...Θρήνος στην Πάτρα: Νεκρή 27χρονη σε πισίνα κολυμβητηρίουΑπίστευτο βίντεο: Σκύλος προστατεύει έγκυοΡοή Ειδήσεων22:32 - Γιατσενιούκ: Η Ρωσία υπονομεύει το παγκόσμιο σύ...22:32 - Σε χαμηλό ενός μηνός υποχώρησε η τιμή του πετρε...22:32 - ΜΑΣ ΞΕΣΗΚΩΣΑΝ !!! Rise up με... Freaky Fortune κα...22:32 - Eurovision 2014: Σοφία Βόσσου feat. Demy - Άνοιξη22:32 - Βανδή - Καπουτζίδης: Η εμφάνιση τους στην έναρξ...22:32 - Tην 4η υψηλότερη τιμή αγελαδινού γάλακτος στην ...22:32 - Eurovision 2014: Πασχάλης, Μπέσυ Αργυράκης, Ρόμ...22:32 - Μπράβο στον Σαλίνο!22:31 - Eurovision 2014: Καλομοίρα feat. Claydee - My S...22:31 - Νευρικότητα με απώλειες στη Wall Street22:31 - Κατάπιε... Αρντά-ν! Ατλέτικο-Μίλαν 2-122:31 - Ξεκαρδιστικό χορευτικό ντουέτο με πετσέτες (Vid...22:31 - Δίκη Παπαγεωργόπουλου: "Γενικός επιβλέπων ο Λεμ...22:31 -


text: Tvnea-Live:Ό,τι συμβαίνει στον ελληνικό τελικό ...22:31 - Δωρεά της UEFA στον Ερυθρό Σταυρό22:31 - Τι αποφάσισαν οι φαρμακοποιοί22:31 - Δεν έτυχε. Πέτυχε...22:31 - Ασκήσεις για κάψιμο λίπους στο μπαλκόνι22:31 - Ο αναλυτής Πέτρος Αργυρίου μιλάει στους "Ασυμβί...22:30 - Σε αναμονή 37.299 συντάξεις του ΙΚΑ ΝΕΑΑΘΛΗΤΙΚΑΠΟΛΙΤΙΚΗΣΥΝΤΑΓΕΣLIFESTYLEΨΥΧΑΓΩΓΙΑΟΙΚΟΝΟΜΙΑΤΕΧΝΟΛΟΓΙΑΕΛΛΑΔΑΚΟΣΜΟΣΖΩΔΙΑΔΙΑΦΟΡΑπτώση από τον πέμπτο οροφο | αναληψη ηλειας | νεριτ | μυστηριο με την εξαφανιση βιντεο | σεμελη θεοδωρα αντυπα | ομπάμα συνέντευξη με γαλιφιανακι | ποιοι απεργουν αυριο 12 μαρτιου 2014 | δεσποινα χαραλαμπιδου αυγη μαρτιος 2014 LiveSitesΒίντεοΠρόγραμμα ΤηλεόρασηςΔημοφιλείς ΕιδήσειςΤι είναι το σπαθόλαδο, το γιατρικό των Αρχαίων Σπαρτιατών που κατακτά τις ΗΠΑ.Πάτρα: Θρήνος για την Σεμέλη - Θεοδώρα Αντύπα που χάθηκε τόσο άδικα! – Δείτε την κοπέλα που πνίγηκε στο Α. ΠεπανόςΤούρκος ιστορικός προμηνύει το τέλος: Οι Ρώσοι θα κατέβουν στην Πόλη και τα Στενά .Νεκρός σε τροχαίο γνωστός επιχειρηματίαςΔε θα πιστεύετε πως υποδέχθηκε η Ελένη την Ανδρίτσου!Δυνατός σεισμός στην ΕλλάδαΑναζητήθηκανακης σιφον κεικ σοκολατα πορτοκαλισεμελη αντυπαμπουνια ινσαουραλδεμπρουσκο 119petretzikis kormos me taxiniπανακοτα μωσαικομην αρχιζεις τη μουρμουρα επεισοδιο 34λυγκας χρίστοςπαοκ σαλινοκλεμμενα ονειρα 369αρβανιτιδης εξαγοραμνημοσυνο στο τατοιΆλλες Ειδήσειςtromaktikosarotikotriklopodiataxaliafimotroperiergaapentapostagmavoliotakilamiareportto-gamatotaxaliaΠληροφορίες...8946290 άρθρα, 806 πηγέςwww.axortagos.gr - Όλες οι τελευταίες ειδήσεις με ένα κλικ


text:
Ο θεσμός της Μαθητείας αλλάζει | Youth and Lifelong Learning Foundation - INEDIVIM
 Το Υπουργείο Παιδείας Έρευνας και Θρησκευμάτων αφενός και αφετέρου το Υπουργείο Εργασίας Κοινωνικής Ασφάλισης και Αλληλεγγύης, οι πολιτειακοί φορείς που εποπτεύουν τη λειτουργία των δύο πυλώνων της Μαθητείας -δηλαδή του εκ-παιδευτικού συστήματος και της αγοράς εργασίας- συνδέουν με ένα ενιαίο δίκτυο συνεργαζόμενων εργοδοτών το σύνολο των εκπαιδευτικών δομών επαγγελματικής εκπαίδευσης και κατάρτισης. Δηλαδή τις Επαγγελματικές Σχολές (ΕΠΑΣ) Μαθητείας του ΟΑΕΔ, το Μεταλυκειακό έτος - τάξη Μαθητείας των Επαγγελματικών Λυκείων (ΕΠΑΛ) και τα Δημόσια Ινστιτούτα Επαγγελματικής Κατάρτισης (ΙΕΚ) του ΥΠΠΕΘ. Η επέκταση του θεσμού της μαθητείας σε ευρύ πεδίο εφαρμογής είναι βασική στρατηγική του ΥΠΠΕΘ και αποτελεί μια μεταρρύθμιση που αναβαθμίζει σημαντικά τον τρόπο εφαρμογής της μάθησης με βάση την εργασία. Ειδικότερα, η μαθητεία διεξάγεται με βάση συγκεκριμένο Πρόγραμμα Σπουδών, ώστε να επιτυγχάνονται συγκεκριμένα μαθησιακά αποτελέσματα και να διασφαλίζεται η συνεργασία εκπαιδευτικής δομής και επιχείρησης. Σημειώνεται ότι προβλέπεται ημερήσια αποζημίωση και ασφάλιση των μαθητευόμενων, με στόχο την εμπέδωση των εργασιακών τους δικαιωμάτων και την αφομοίωση μιας κουλτούρας επένδυσης από τις επιχειρήσεις. Με τα παραπάνω διασφαλίζεται η ποιοτική υλοποίηση του θεσμού, με στόχο την αμφίδρομη διαδικασία διασύνδεσης και ταυτόχρονης βελτίωσης των πόλων της εκπαίδευσης και της εργασίας. Με το νέο Πλαίσιο Ποιότητας Μαθητείας (ΚΥΑ 26385/2017) ο σχεδια-σμός, η υλοποίηση και η αξιολόγηση των προγραμμάτων Μαθητείας περνά στην ευ-θύνη ενός Εθνικού Συντονιστικού Οργάνου με τη συμμετοχή των συναρμόδιων Υπουργείων, φορέων και του ΟΑΕΔ και θεμελιώνεται ένα νέο σύστημα ενιαίας διαχείρισης της Μαθητείας από το ΥΠΠΕΘ και τον ΟΑΕΔ για το σύνολο των των σπουδαστών επαγγελματικής εκπαίδευσης και κατάρτισης (ΕΠΑΛ, ΕΠΑΣ, ΙΕΚ). Στο νέο αυτό πλαίσιο διαχείρισης, αξιοποιείται η μακρόχρονη εμπειρία του Ο-ΑΕΔ στην οργάνωση της Μαθητείας μέσω των ΕΠΑΣ και η σταθερή συνεργασία του με τους εργοδότες, όπως και ο ρόλος των Κέντρων Προώθησης Απασχόλησης (ΚΠΑ) του Οργανισμού στη σύζευξη προσφοράς και ζήτησης εργασίας. Σε κάθε ΚΠΑ του ΟΑΕΔ δημιουργούνται Ομάδες Υποστήριξης Μαθητείας (ΟΥΜ), που έχουν ως αποστολή τον συντονισμό των ενεργειών για την προσέλκυση θέσεων Μαθητείας και για την τοποθέτηση σε αυτές των μαθητευομένων, από κοινού με τις εκπαιδευτικές δομές. Τις ΟΥΜ, που για το έτος 2017-2018 θα λειτουργήσουν σε 16 ΚΠΑ του ΟΑΕΔ, συγκροτούν ο Εργασιακός Σύμβουλος Εργοδοτών του ΟΑΕΔ, που έχει και το ρόλο του συντονιστή, ένας εκπαιδευτικός των ΕΠΑΣ Μαθητείας ΟΑΕΔ και ένας εκπαιδευτικός του ΥΠΠΕΘ. Κάθε ΟΥΜ έχει την ευθύνη διαχείρισης των θέσεων Μαθητείας που θα καταχωρούνται στο Portal του ΟΑΕΔ (www.oaed.gr) από τα μέλη της και από τους εργοδότες καθώς και για την τήρηση και επικαιροποίηση του Μητρώου των επιχειρήσεων που συμμετέχουν στα προγράμματα Μαθητείας. Τις επόμενες ημέρες θα ενεργοποιηθεί ειδική εφαρμογή στο Portal του ΟΑΕΔ για τη δήλωση των προσφερόμενων θέσεων μαθητείας απευθείας από τους εργοδότες. Σημειώνεται ότι στρατηγικός στόχος είναι η δημιουργία ενός Μητρώου πιστοποιημένων για Μαθητεία εργοδοτών. Η ΟΥΜ έχει, επίσης, την ευθύνη για την κατανομή των θέσεων Μαθητείας στις εκπαιδευτικές δομές, ανάλογα με τη ζήτηση ειδικοτήτων από τις επιχειρήσεις και τους φορείς και με τον αριθμό των μαθητευόμενων ανά εκπαιδευτική δομή, καθώς και για την υποστήριξη της τοποθέτησης των μαθητευόμενων


text: σε συνεργασία και συμφωνία με τους εργοδότες. Τέλος, ελέγχει την ορθή εκτέλεση της Σύμβασης Μαθητείας, που συνάπτεται μεταξύ μαθητευόμενου και εργοδότη και συνυπογράφεται από τον διευθυντή της οικείας εκπαιδευτικής δομής, ενώ μεριμνά για την επίλυση τυχόν διαφορών μεταξύ εργοδότη και μαθητευόμενου. Τέλος, η κάθε ΟΥΜ υλοποιεί δράσεις ενημέρωσης και ενεργοποίησης των φο-ρέων του Ιδιωτικού και του Δημοσίου Τομέα και των φορέων Κοινωνικής και Αλληλέγγυας Οικονομίας για την προσέλκυση θέσεων μαθητείας. Για τον σκοπό αυτόν συνεργάζεται με επιμελητήρια και κλαδικές οργανώσεις εργοδοτών και συνδιοργανώνει εκδηλώσεις ευαισθητοποίησης και ενημέρωσης. Το Υπουργείο Παιδείας, Έρευνας και Θρησκευμάτων σε συνεργασία με το Υ-πουργείο Εργασίας, Κοινωνικής Ασφάλισης και Κοινωνικής Αλληλεγγύης έχουν την ευθύνη για τον καθορισμό των ειδικοτήτων στις οποίες αναπτύσσονται τα προγράμματα Μαθητείας, λαμβάνοντας υπόψη και τις εισηγήσεις του Εθνικού Συντονιστικού Οργάνου Μαθητείας. Παράλληλα, το ΥΠΠΕΘ μέσω του ΙΕΠ και της ΓΓΔΒΜΝΓ, έχει την ευθύνη ανάπτυξης των προγραμμάτων σπουδών για κάθε ειδικότητα, καθορίζει τα απαραίτητα προσόντα των μαθητευομένων για εγγραφή στο πρόγραμμα μαθητείας, ενώ έχει και την ευθύνη της δημιουργίας εργαλείων αξιολό-γησης των προγραμμάτων Μαθητείας, ως προς το παιδαγωγικό και επιμορφωτικό μέρος και τον βαθμό επίτευξης του κοινωνικού ρόλου της Μαθητείας. Με το νέο αυτό πλαίσιο, η πολιτεία χαράσσει ενιαία στρατηγική για σύγχρονη επαγγελματική εκπαίδευση και κατάρτιση, προσαρμοσμένη στις ανάγκες των μαθητών για επαγγελματική αποκατάσταση και εξέλιξη και των επιχειρήσεων για εξειδικευμένο προσωπικό που μπορεί να ενταχθεί άμεσα στην παραγωγική διαδικασία και να συντελέσει στην αναγκαία αύξηση της παραγωγικότητας.


text:
Η Ελενα Κουντουρά στις εκθέσεις Philoxenia και Hotelia- Ο τουρισμός είναι εθνική υπόθεση.
 Σάββατο, 19 Νοέμβριος 2016 07:47
 Με τα μηνύματα «όλοι μαζί μπορούμε» και «ο τουρισμός είναι εθνική υπόθεση και μας ενώνει» η υπουργός Τουρισμού, κα Έλενα Κουντουρά, εγκαινίασε τις εκθέσεις Philoxenia και Hotelia, όπως αναφέρεται σε σχετική ανακοίνωση. Μάλιστα, χαρακτήρισε τη Philoxenia κορυφαία έκθεση και σημείο συνάντησης όλης της τουριστικής αγοράς και όλων των προορισμών της χώρας, αλλά και εφαλτήριο των τουριστικών προσπαθειών για τη νέα σεζόν. Η υπουργός Τουρισμού αναφέρθηκε στις τουριστικές επιδόσεις ρεκόρ της τελευταίας διετίας, που σε μεγάλο βαθμό προέκυψαν, όπως είπε, μέσα από τη συνεργασία όλων των εμπλεκόμενων φορέων, ενώ τόνισε πως η Ελλάδα μπορεί να γίνει πρωταγωνιστής ως ανταγωνιστικός προορισμός 365 ημερών. Από την πλευρά της η υφυπουργός Εσωτερικών (Μακεδονίας-Θράκης), κα Μαρία Κόλλια-Τσαρουχά, σημείωσε πως σημαντικοί παράγοντες για τον τουρισμό είναι ο συντονισμός και η συνεργασία όλων, αλλά και το να αποφεύγονται μεμονωμένες δράσεις. Αναφερόμενη στη Philoxenia και τη Hotelia τόνισε πως ξεπέρασαν κάθε προσδοκία, κάτι που δεν είναι τυχαίο, όπως είπε, αλλά προϊόν πολλής και συστηματικής δουλειάς. «Η Philoxenia σηματοδοτεί μια νέα ταυτότητα για τη Θεσσαλονίκη ως ετήσιος τουριστικός προορισμός», σύμφωνα με τον δήμαρχο της πόλης, κ. Γιάννη Μπουτάρη, ο οποίος ανέφερε πως για την ενίσχυση του τοπικού τουρισμού «δουλεύουμε όλοι». Με τη σειρά του ο αντιπεριφερειάρχης Τουρισμού της Περιφέρειας Κεντρικής Μακεδονίας, κ. Αλέξανδρος Θάνος, τόνισε πως μετά τις φετινές καλές τουριστικές επιδόσεις της περιοχής, πολύ καλές είναι οι προοπτικές και για του χρόνου, ενώ σημείωσε πως οι Περιφέρειες είναι στη διάθεση του υπουργείου Τουρισμού για συνεργασία. Ο πρόεδρος της ΔΕΘ-Helexpo, κ. Τάσος Τζήκας, υπογράμμισε τέλος πως ο ελληνικός τουρισμός αποκτά πλέον μια έκθεση αντάξια του, χαρακτήρισε τη Philoxenia ευρωπαϊκή, ενώ ανέφερε πως είναι η μόνη διοργάνωση που «διαφήμισε» ο Αμερικανός πρόεδρος, Μπαράκ Ομπάμα, αφού στην πρόσφατη ομιλία του στην Αθήνα χρησιμοποίησε τη λέξη «φιλοξενία».
 Η Κέρκυρα top προορισμός για χειμερινές διακοπές.
 Σάββατο, 19 Νοέμβριος 2016 07:46
 Ισχυρή αύξηση της ζήτησης για χειμερινές διακοπές στην Ελλάδα καταγράφεται στη βρετανική αγορά, με τις κρατήσεις να παρουσιάζουν αύξηση 19% σε σχέση με πέρυσι, σύμφωνα με έρευνα που διενήργησε ο βρετανικός σπεσιαλίστας στις διακοπές παραλίας, On the Beach. Η χώρα μας παρουσιάζει την τρίτη μεγαλύτερη αύξηση της ζήτησης ανάμεσα στους ηλιόλουστους χειμερινούς προορισμούς. Ειδικότερα, η Κέρκυρα αναδεικνύεται ως το δημοφιλέστερο ελληνικό νησί για χειμερινές διακοπές, και ακολουθούν η Ζάκυνθος, η Ρόδος και η Σαντορίνη που προσελκύουν επίσης περισσότερους επισκέπτες από τη Βρετανία σε σχέση με πέρυσι. Δημοφιλέστερος προορισμός των Βρετανών αυτό το χειμώνα είναι τα Κανάρια Νησιά (+ 6% οι κρατήσεις), εκ των οποίων η Τενερίφη συγκεντρώνει τη μερίδα του λέοντος. Το Αλικάντε, στη δημοφιλή περιοχή Costa Blanca της Ισπανίας είναι ο τρίτος δημοφιλέστερος προορισμός αυτό το χειμώνα για τους Βρετανούς, ενώ ακολουθούν η Μαγιόρκα και η πορτογαλική Αλγκάρβε.
 Οι προϋποθέσεις και οι δικαιούχοι για τον κοινωνικό τουρισμό.
 Πέμπτη, 10 Νοέμβριος 2016 07:29
 Μέχρι και την Κυριακή 20 Νοεμβρίου και ώρα 23:59 μπορούν να υποβάλλονται από όλους τους ενδιαφερόμενους -δικαιούχους και παρόχους- οι ηλεκτρονικές αιτήσεις για τον κοινωνικό τουρισμό του ΟΑΕΔ που αφορά στη σεζόν


text:
2016-2017. Το πρόγραμμα άνοιξε χθες στις 14.00, όταν ξεκίνησε η ηλεκτρονική υποβολή αιτήσεων. Το πρόγραμμα αφορά 150.000 δικαιούχους και ωφελούμενους με προϋπολογισμό 10 εκατομμύρια ευρώ. Οι διακοπές με το πρόγραμμα επιδότησης μπορούν να πραγματοποιηθούν από την Παρασκευή 16 Δεκεμβρίου 2016 έως την Παρασκευή 15 Δεκεμβρίου 2017 σε τουριστικά καταλύματα του Μητρώου Παρόχων του ΟΑΕΔ. Οι διακοπές θα έχουν διάρκεια: • Από μία έως 10 διανυκτερεύσεις, όταν επιλεχθούν για διακοπές τουριστικά καταλύματα των νήσων Λέσβου, Λέρου, Σάμου, Χίου και Κω ή • Από μία έως 5 διανυκτερεύσεις, όταν επιλεχθούν για διακοπές τουριστικά καταλύματα της υπόλοιπης Ελλάδας. Η υποβολή αιτήσεων γίνεται από πιστοποιημένους χρήστες, αποκλειστικά μέσω των ηλεκτρονικών υπηρεσιών της Διαδικτυακής Πύλης του ΟΑΕΔ (www.oaed.gr). Οσοι χρήστες δεν έχουν ήδη πιστοποιηθεί, οφείλουν να προσέλθουν εγκαίρως στις υπηρεσίες (ΚΠΑ2) του ΟΑΕΔ στις οποίες ανήκουν για την έκδοση κωδικών πρόσβασης. Δεν απαιτείται η προσέλευση στις υπηρεσίες για όσους είναι εγγεγραμμένοι στα Μητρώα του Οργανισμού και παράλληλα διαθέτουν κωδικούς πρόσβασης για το TAXISnet, καθώς με την εισαγωγή στο σύστημα των κωδικών αυτών μπορούν να πιστοποιηθούν αυτόματα και ως χρήστες του ΟΑΕΔ. Δικαιούχοι του προγράμματος είναι εργαζόμενοι/ες και άνεργοι/ες οι οποίοι/ες κατά το έτος 2015: • Είχαν 50 ημέρες εργασίας στην ασφάλιση του ΙΚΑ ΕΤΑΜ ή • Ελαβαν από τον ΟΑΕΔ 50 ημέρες ειδικής παροχής προστασίας μητρότητας ή • Ελαβαν τακτική επιδότηση ανεργίας τουλάχιστον 2 μηνών (50 ημερήσια επιδόματα) ή • Συγκεντρώνουν 50 ημέρες αθροιστικά από τα παραπάνω (ημέρες εργασίας, ειδικής παροχής προστασίας μητρότητας και επιδότησης ανεργίας), καθώς και εγγεγραμμένοι άνεργοι/ες στο Ειδικό Μητρώο Ανέργων ΑμεΑ του ΟΑΕΔ κατά την ημερομηνία λήξης υποβολής αιτήσεων. Το σύστημα επιλογής των δικαιούχων βασίζεται στη μοριοδότηση συγκεκριμένων κριτηρίων. Η επιδότηση θα γίνει με τη χορήγηση Επιταγής Κοινωνικού Τουρισμού, που έχει τη μορφή μοναδικού ηλεκτρονικού κωδικού αριθμού. Αν κάποιοι δικαιούχοι αδυνατούν να επισυνάψουν τα δικαιολογητικά στην αίτησή τους -όπου αυτά απαιτούνται- μπορούν να προσέλθουν στις υπηρεσίες του ΟΑΕΔ μέχρι την επομένη της καταληκτικής ημερομηνίας υποβολής των αιτήσεων, δηλαδή έως την Δευτέρα 21 Νοεμβρίου 2016, και ώρα 13:00.
 Ο τουρισμός και τα πακέτα προσφορών.
 Παρασκευή, 04 Νοέμβριος 2016 07:56
 Λιγότερα ευρώ αφήνουν στη χώρα μας οι τουρίστες που έρχονται για διακοπές. Η μέση κατά κεφαλήν δαπάνη το οκτάμηνο Ιανουαρίου - Αυγούστου μειώθηκε κατά 66 ευρώ και διαμορφώθηκε στα 552 από τα 618 ευρώ το ίδιο διάστημα του 2015, ενώ τον Αύγουστο ήταν μειωμένη κατά 79 ευρώ (595 από 674 ευρώ). Γερμανοί, Γάλλοι, Αμερικανοί και Ρώσοι που ήρθαν στην Ελλάδα τον Αύγουστο δαπάνησαν σημαντικά λιγότερα χρήματα σε σχέση με πέρυσι. Μάλιστα η πτώση της είσπραξης από τους Αμερικανούς τουρίστες ήταν σχεδόν 50%. Τα τελευταία στοιχεία της Τράπεζας της Ελλάδος καταγράφουν τον Αύγουστο μείωση της τάξης του 9,2% στις ταξιδιωτικές εισπράξεις, οι οποίες διαμορφώθηκαν στα 3,159 δισ. ευρώ (από 3,478 δισ. ευρώ τον αντίστοιχο μήνα του 2015). Η μείωση των ταξιδιωτικών εισπράξεων αποδίδεται από την ΤτΕ στη μείωση της μέσης δαπάνης ανά ταξίδι κατά 11,6%, καθώς οι αφίξεις αυξήθηκαν κατά 1,8%. Οι ξενοδόχοι αποδίδουν την πτώση των τουριστικών εσόδων σε τρεις παράγοντες: Στις προσφορές στις οποίες προχώρησαν στην αρχή της σεζόν προκειμένου να κερδίσουν


text:
πελατεία, στη διαρκώς μειούμενη μέση διάρκεια παραμονής των ξένων επισκεπτών στη χώρα μας, αλλά και στη μεγάλη αύξηση των μη αδειοδοτημένων καταλυμάτων, τα οποία απορροφούν ένα σημαντικό μερίδιο της αγοράς. «Αναμενόμενο» Ο Γιώργος Τσακίρης, πρόεδρος του Ξενοδοχειακού Επιμελητηρίου Ελλάδας, χαρακτηρίζει ως αναμενόμενη τη μείωση των τουριστικών εισπράξεων και σημειώνει ότι την τελευταία τριετία, παρότι είχαμε διαδοχικά ρεκόρ σε επίπεδο αφίξεων, τα τουριστικά έσοδα δεν ακολούθησαν με τον ίδιο ρυθμό την άνοδο. Ακόμα υπογραμμίζει πως οι ξενοδόχοι συχνά προχωρούν σε μειώσεις των τιμών τους και προσφορές προκειμένου να προσελκύσουν πελατεία και να καταστήσουν ανταγωνιστικό ένα προϊόν που υπερφορολογείται. Σημειώνουμε ότι σύμφωνα με μελέτες του Ινστιτούτου Τουριστικών Ερευνών και Προβλέψεων (ΙΤΕΠ), η ετήσια απώλεια εσόδων των ξενοδοχειακών επιχειρήσεων εξαιτίας των μη αδειοδοτημένων καταλυμάτων ξεπερνά το 10% του τζίρου τους. Σύμφωνα με τον πρόεδρο του Ξενοδοχειακού Επιμελητηρίου Ελλάδας, η πολιτεία θα πρέπει να προχωρήσει σε δέσμη μέτρων προκειμένου να ενισχυθεί η ανταγωνιστικότητα του τουριστικού προϊόντος και να ανακοπεί η καθοδική πορεία των εσόδων. Για παράδειγμα θα πρέπει να αρθούν αμέσως οι επιβαρύνσεις που επιβλήθηκαν στις επιχειρήσεις του κλάδου, να διασφαλιστεί η έγκαιρη έκδοση visa Σένγκεν και να ελεγχθούν αμέσως τα μη αδειοδοτημένα καταλύματα. Τα στοιχεία λοιπόν δείχνουν αφενός αύξηση αφίξεων και αφετέρου πτώση εσόδων. Ειδικότερα, σύμφωνα με την Τράπεζα της Ελλάδος, στο οκτάμηνο τα τουριστικά έσοδα έπεσαν κατά 7,1% σε σύγκριση με την αντίστοιχη περίοδο του 2015 και διαμορφώθηκαν στα 9,853 δισ. ευρώ, παρότι οι αφίξεις έφτασαν τα 17,2 εκατομμύρια άτομα (+1,3%). Οι αφίξεις ξένων τουριστών στην Ελλάδα καταρρίπτουν το ένα ρεκόρ μετά το άλλο, έφτασαν τον Αύγουστο στα 5,084 εκατ. αυξημένες κατά 1,8% σε σύγκριση με τον αντίστοιχο μήνα του 2015. Οι αεροπορικές αφίξεις αυξήθηκαν κατά 4,4%, ενώ οι οδικές μειώθηκαν κατά 8%. Η κίνηση ήταν αυξημένη από τουρίστες με προέλευση από τις χώρες της Ευρωπαϊκής Ενωσης κατά 20,8%, ενώ αντίθετα πτώση κατά 30% εμφάνισαν οι αφίξεις από τις υπόλοιπες αγορές.
 Έρευνα: Tί θα αλλάξει στην τουριστική βιομηχανία την επόμενη 10ετία.
 Πέμπτη, 27 Οκτώβριος 2016 06:25
 Τσατ μποτ (chatbot) που κάνουν χρήση «μεγάλων δεδομένων» και τεχνητής νοημοσύνης, εικονικοί σύμβουλοι και «φύλακες», είναι μερικές από τις πιο ηχηρές αλλαγές που πρόκειται να κυριαρχήσουν στο κομμάτι διανομής της τουριστικής βιομηχανίας την επόμενη 10ετία, σύμφωνα με έκθεση τηςAmadeus και της LSE. Η έρευνα, με τίτλο «Διανομή στο χώρο των Ταξιδίων: Το τέλος του κόσμου όπως τον γνωρίζαμε;», διεξήχθη από μια ανεξάρτητη ομάδα ερευνητών στο London School of Economics and Political Science (LSE) και κάνει προβλέψεις σε σχέση με την εικόνα του κλάδου στο μέλλον. Σήμερα, ένας μικρός αριθμός «φυλάκων» ελέγχουν την προσέλκυση δισεκατομμυρίων ανθρώπων, υποστηρίζει η έκθεση. Οι φύλακες αυτοί είναι οι γίγαντες της τεχνολογίας όπως η Google, το Facebook, η Microsoft, η Amazonκαι η Apple. Το Facebook θεωρείται η κορυφαία εφαρμογή στα κινητά με περισσότερους από 126 εκατ. χρήστες το μήνα το 2015, 8% επάνω σε σχέση με το 2014 (έρευνα της Nielsen). Σύμφωνα με την έρευνα, οι "φύλακες" έχουν ήδη επηρεάσει τη βιομηχανία διανομής στα ταξίδια μέσω των μοντέλων διαφήμισης που εφαρμόζουν. Έχουν τη δύναμη να κατευθύνουν τους καταναλωτές σε συγκεκριμένους παίκτες με


text: χρηματικό αντάλλαγμα. Μπορούν να απευθύνονται στοχευμένα σε αυτούς με εξατομικευμένη διαφήμιση βάσει του ιστορικού αναζητήσεων, του προφίλ ή των εφαρμογών τσατ. Καθώς η δύναμη των «φυλάκων» να αποκτούν δισ. καταναλωτών μεγαλώνει, οι παίκτες της βιομηχανίας θα χρειαστεί να βρουν τρόπους συνεργασίας μαζί τους και τώρα είναι η καλύτερη ώρα για νέες προσεγγίσεις, πιο καινοτόμες και συνεργατικές. Όπως επισημαίνει η έρευνα, «το μέγεθος και η ταχύτητα της εξέλιξης των καταναλωτών και η πιθανή δύναμη που τοποθετεί στα χέρια καινοτόμων εταιριών, είναι υποτιμημένο από πολλούς παίκτες». Η έρευνα περιλαμβάνει επίσης τη σκοπιά των εταιριών λιανικού εμπορίου στον τουρισμό. Ρωτώντας 370 τουριστικά πρακτορεία για το πόσο πιθανό είναι να επηρεάσουν οι νεες τεχνολογίες τα ταξίδια μέσα στα επόμενα 10 χρόνια, η πιο συχνή απάντηση ήταν τα κινητά τηλέφωνα και ακολούθησαν οι εφαρμογές τσατ στα κινητά και τα τσατ μποτ. Οι αερομεταφορείς είπαν οι ότι οι απευθείας πωλήσεις θα είναι πιο σημαντικές στο μέλλον, με τις εταιρίες μετα-αναζητήσεων να έρχονται δεύτερες. Οι τουριστικοί πράκτορες εκτός διαδικτύου ήταν τελευταίοι. Για τα τουριστικά πρακτορεία, ωστόσο, τα συστήματα διαχείρισης κρατήσεων GDS θα είναι πιο σημαντικά στη διανομή του μέλλοντος, και δεύτερα τα online πρακτορεία. Τέλος, προτείνει 7 βασικές περιοχές στις οποίες πρέπει να εστιάσει η βιομηχανία για μελλοντικές συνεργασίες: απόκριση στις προσδοκίες πελάτη, αντιμετώπιση της αύξησης των «φυλάκων», η κατάκτηση της τεχνολογίας, η ενσωμάτωση ταξιδιωτικης διανομής, η προσαρμογή στις πλατφόρμες στην οικονομία διαμοιρασμού και η προετοιμασία για την έλευση υβριδίων γιγάντων στις μετα-αναζητήσεις.